text:
FUNDU ZAKUKUMALIYA
Chaka cha 1914, Nkhakukhumbika Ukongwa pa Mauchimi nga m’Bayibolo
KWECHE vyaka vakujumpha 40, akusambira Bayibolo angukamba kuti mu chaka cha 1914, kwazamukuŵa vakuchitika vapade vakupambanapambana. Kumbi vakuchitika ivi ndi vinthu wuli, nanga pe ukaboni wuli wo ulongo kuti 1914 ndi chaka chapade?
Pa Luka 21:24, Yesu wangukamba kuti: “Ndipu Yerusalemu waŵengi wakuphwatika ndi Mitundu, mpaka zifiskikengi nyengu za Mitundu.” Yerusalemu wenga msumba ukuru wa mtundu wa Ayuda, kwenuku ndiku so kwenga mpandu wachifumu wa nyumba ya Karonga Davidi. (Sumu 48:1, 2) Kweni mafumu yanga, ngenga ngapade pa mafumu ngosi nga mitundu yinyaki. Yiwu ajanga pa ‘mpandu wachifumu waku Yehova’ nge akumiya Chiuta. (1 Mikoka 29:23) Mwaviyo, Yerusalemu wamiyanga muwusu waku Yehova.
Kumbi muwusu waku Chiuta ungwamba zukwanji “kuphwatika ndi mitundu” ndipuso unguphwatika wuli? Ivi vinguchitika mu chaka cha 607 B.C.E., pa nyengu yo Yerusalemu wanguthereskeka ndi Ababiloni. ‘Mpandu wachifumu waku Yehova’ unguja wambula munthu, ndipu mzeri wa mafumu nga mphapu yaku Davidi ungutimbanyizika. (2 Ŵakaronga 25:1-26) Kumbi kuphwatika kwa muwusu waku Chiuta kwatingi kulutiriyengi mpaka muyaya? Awa, chifukwa chakuti uchimi waku Ezekiele wakukwaskana ndi karonga wakumaliya wa Yerusalemu, Zedekiya, ungukamba kuti: “Zuwa chilemba, tuzgaku chifuku [pamwenga kuti chisoti chachifumu].…Kuti mukaŵanga kanthu kakuwonekamu so cha mpaka po waza, yo iyu ndiyu mweneku; kwaku iyu ndikachiperekanga.” (Ezekiele 21:26, 27) Munthu yo wakambika kuti “ndiyu mweneku” wa ufumu waku Davidi ndi Yesu Khristu. (Luka 1:32, 33) Mwaviyo ‘kuphwatika’ uku kwazimalanga asani Yesu waja Fumu.
Kumbi chakuchitika chikulu ichi chatingi chizichitikengi zukwanji? Yesu wangulongo kuti ŵanthu amitundu aziwusanga kwa kanyengu kamanavi kakuyikika. Nkhani yo ye pa Danyele chaputala 4, yititovya kuziŵa utali wa nyengu iyi. Yikonkhoska vo Karonga Nebukadanezara wa ku Babiloni wangulota. Iyu wanguwona chimiti chikulu ukongwa cho chingulikhika. Chisina chaki chamenga so cha chifukwa chakuti chingumangika mkomberu wachisulu ndi mkuŵa. Mungelu wangukamba kuti: “Nyengu zinkhondi ndi ziŵi zimujumphi.”—Danyele 4:10-16.
Nyengu zinyaki m’Bayibolo agwiriskiya nchitu vimiti pakukamba va muwusu. (Ezekiele 17:22-24; 31:2-5) Mwaviyo kulikhika kwa chimiti ichi kwamiyanga mo muwusu waku Chiuta, wo awumiyanga akaronga a ku Yerusalemu wazamutimbanyizgikiya. Chiwona ichi chingulongo so kuti ‘kuphwatika kwa Yerusalemu’ kwatingi kulutiriyengi cha, kweni kwenga kwa “Nyengu zinkhondi ndi ziŵi.” Kumbi nyengu iyi njitali wuli?
Lemba la Chivumbuzi 12:6, 14 lilongo kuti nyengu zitatu ndi hafu zikwana “mazuŵa chikwi ndi machumi pe chumi ngaŵi ndi machumi ngankhondi ndi limoza (1,260).” Mwaviyo, “nyengu zinkhondi ndi ziŵi” zitenere kuja mazuŵa 1,260+1,260, pamwenga kuti mazuŵa 2,520. Kweni ŵanthu amitundu anguleka cha ‘kuphwata’ muwusu waku Chiuta pati papita mazuŵa 2,520 chayingu, pavuli pa kubwangandulika kwa Yerusalemu. Ivi viwoneke limu kuti uchimi uwu ngwanyengu yitali. Malinga ndi malemba nga Maŵerengedu 14:34 ndi Ezekiele 4:6, ngo ngakamba kuti “zuŵa limoza nchirimika chimoza,” “nyengu zinkhondi ndi ziŵi” zitenere kukwana vyaka 2,520.
Vyaka 2,520 ivi vingwamba mu October 607 B.C.E., pa nyengu yo Yerusalemu wanguthereskeka ndi Ababiloni ndipu ufumu wa nyumba yaku Davidi ungulondeka. Nyengu iyi yingumala mu October 1914. Yapa ndipu zingumaliya “nyengu za Mitundu” ndipu Yesu Khristu wanguŵikika kuja Fumu yaku Chiuta yakuchanya.*—Sumu 2:1-6; Danyele 7:13, 14.
Nge mo Yesu wangukambiya, “uzi” waki nge Fumu yakuchanya uziŵika ndi vakuchitika vikuluvikulu vapacharu chosi nge nkhondu, nja, vidilirisi ndi miliri. (Mateyu 24:3-8; Luka 21:11) Vakuchitika ivi mbukaboni ukuru wakuti 1914 ndichu chaka cho Ufumu waku Chiuta wakuchanya ungujalikiskikiya ndipuso chenga chiyambi cha“mazuŵa ngakumaliya” nga mgonezu uheni uwu wa vinthu.—2 Timote 3:1-5.
* Kutuwa mu October 607 B.C.E., kuzifika mu October 1 B.C.E., ndi vyaka 606. Kutuwa mu October 1 B.C.E., kuzifika mu October 1914 C.E., ndi vyaka 1,914. Asani tasazga vyaka 606 ndi vyaka 1,914 tisaniya vyaka 2,520. Kuti muvwi vinandi vakukwaskana ndi kuwa kwa Yerusalemu mu 607 B.C.E., wonani buku la Chichewa la Kukambitsirana za m’Malemba, mapeji 231 mpaka 233 lakupharazgika ndi Akaboni aku Yehova.


c: text/html

text:
Cigaŵa 4: Fumu Yakwamba ya Israyeli Mupaka pa Kutolekera ku Wuzga ku Babulone
Sauli wakaŵa fumu yakwamba ya Israyeli. Kweni Yehova wakamukana, ndipo Davide wakasankhika kuŵa fumu kunjira mu malo ghake. Tisambirenge vinthu vinandi vyakukhwaskana na Davide. Pa uwukirano wake, wakatimba Goliyati, cinkhara. Pamanyuma pake wakacimbira Sauli, Fumu ya sanji. Abigelu, mwanakazi wakutowa, wakamuwezga kuti waleke kucita cinthu ciheni.
Tisambirengeso vinandi vyakukhwaskana na Solomoni, mwana wa Davide, uyo wakanjira mu malo ghake nga ni fumu ya Israyeli. Fumu yiliyose mwa mafumu ghakwamba ghatatu gha Israyeli yikawusa vilimika 40. Solomoni wati wafwa, mtundu wa Israyeli ukagaŵika paŵiri, ufumu wa kumpoto na ufumu wa kumwera.
Ufumu wa mafuko 10 wa kumpoto ukatora vilimika 257 pambere undaparanyike na Ŵaasiriya. Vilimika 133 pamanyuma pake, ufumu wa kumwera nawoso ukaparanyika. Pa nyengo iyi Ŵaisrayeli ŵakatolekera ku wuzga ku Babulone. Mwantheura Cigaŵa CACINAYI cili na vyakucitika ivyo vikatora vilimika 510. Mukati mu nyengo iyi mukacitika vinthu vinandi vyakukondweska ivyo tisambirenge.

robotstxt: allowed

filter: keep


text:
Nkhani Nambara 26: Yobu Wakaŵa Wakugomezgeka kwa Ciuta
Kasi ukumucitira citima mwanalume mulwari uyu wali apa? Zina lake ni Yobu, ndipo mwanakazi uyu ni muwoli wake. Kasi ukumanya ivyo wakuphalira Yobu? ‘Tuka Ciuta kuti ufwe.’ Tiye tiwone cifukwa ico wakayowoyera nthena, na cifukwa ico Yobu wakasuzgikira.
Yobu wakaŵa munthu wakugomezgeka uyo wakapulikiranga Ciuta. Wakakhalanga mu caru ca Uzi, kutali cara na Kenani. Yehova wakamutemwanga comene Yobu, kweni pakaŵa munthu munyake uyo wakamutinkhanga. Kasi mukumumanya?
Wakaŵa Satana Dyabulosi. Kumbukira kuti, Satana ni mungelo muheni uyo wakutinkha Yehova. Wakapusika Adamu na Heva kuti ŵaleke kupulikira Yehova, ndipo wakaghanaghananga kuti wangapangiska waliyose kucita mwakuyana waka. Kweni kasi wakakwaniska? Yayi. Aghanaghanira ŵanalume na ŵanakazi ŵanandi ŵakugomezgeka awo tasambira. Kasi ungazunurapo ŵalinga?
Yakobe na Yosefe ŵakati ŵafwa mu Eguputo, Yobu ndiyo wakaŵa munthu wakugomezgeka comene kwa Yehova kuluska munthu waliyose pa caru cose capasi. Yehova wakakhumbanga kumuwoneska Satana kuti wangapangiska yayi munthu waliyose kuŵa muheni, wakati: ‘Laŵiska Yobu. Wona umo waliri wakugomezgeka kwa ine.’
Satana wakazgora wakati, ‘Wakugomezgeka cifukwa muli kumutumbika na vinthu viwemi vinandi. Kweni wamutukaninge usange mungamupoka vyose ivyo wali navyo.’
Yehova wakati: ‘Cita umo wayowoyera. Mupoka vyose ivyo wali navyo. Cita uheni wose uwo ukukhumba kwa Yobu. Tiwonenge usange wanitukenge. Kweni ungamukomanga cara.’
Cakwamba, Satana wakapangiska ŵanthu kwiba ng’ombe na ngamila za Yobu, ndipo mberere zake zikafwa. Pamanyuma pake Satana wakakoma ŵana ŵanalume na ŵanakazi ŵa Yobu na cimphepo cikuru. Paumaliro pake Satana wakamulwaliska Yobu nthenda yiheni comene. Yobu wakasuzgika comene. Ndico cifukwa cake muwoli wake wakamuphalira kuti: ‘Tuka Ciuta kuti ufwe.’ Kweni Yobu wakakana kutuka Ciuta. Ndiposo, kukiza ŵabwezi ŵake ŵatesi ŵatatu awo ŵakamuphalira kuti wakacita vinthu viheni lekani wakulwara nthena. Kweni Yobu wakalutilira kugomezgeka.
Ici cikakondweska comene Yehova, ndipo pamanyuma pake wakamutumbika Yobu nga ni umo ukuwonera pa cithuzithuzi apa. Wakamucizga nthenda yake. Yobu wakaŵaso na ŵana ŵanyake 10 ŵakutowa, ndipo wakaŵaso na ng’ombe, mberere na ngamila kuluska kaŵiri ivyo wakaŵa navyo pakwamba.
Kasi uŵenge ŵakugomezgeka nyengo zose nga ni umo Yobu wakacitira? Usange ucitenge nthena, naweso Ciuta wakutumbikenge. Mbwenu uzamukhala kwamuyirayira apo caru cose capasi cizamuŵa malo ghakutowa nga ni munda wa Edeni.
Job 1:1-22; 2:1-13; 42:10-17.
Mafumbo
- Kasi Yobu wakaŵa njani?
- Nchivici ico Satana wakayezga kumucitira, kweni kasi wakafiska cilato cake?
- Kasi Yehova wakazomerezga Satana kuti waciteci, ndipo cifukwa wuli?
- Nchifukwa wuli muwoli wa Yobu wakamuphalira kuti “tuka Ciuta, ufwe”? (Wonani cithuzithuzi.)
- Nga ni umo mukuwonera pa cithuzithuzi caciŵiri, ni mwauli umo Yehova wakatumbikira Yobu, ndipo cifukwa wuli?
- Usange nase tingaŵa ŵakugomezgeka kwa Yehova nga ni umo wakacitira Yobu, kasi ni vitumbiko wuli ivyo tizamupokera?
Mafumbo ghanyake
- Ŵazgani Job 1:1-22.
Ni mwauli umo Ŵakhristu lero ŵangalondezgera Yobu? (Job 1:1; Fil. 2:15; 2 Pet. 3:14)
- Ŵazgani Job 2:1-13.
Ni mu nthowa wuli ziŵiri izo Yobu wakapambanirana na muwoli wake pa nthambuzgo iyo Satana wakiziska? (Job 2:9, 10; Zinth. 19:3; Mika 7:7; Mal. 3:14)
- Ŵazgani Job 42:10-17.
Nkhuyana wuli uko kulipo pa vyawanangwa ivyo Yobu na Yesu ŵakapokera cifukwa ca kugomezgeka kwawo? (Job 42:12; Fil. 2:9-11)
Kasi tikukhozgeka wuli na vitumbiko ivyo Yobu wakapokera cifukwa ca kugomezgeka kwa Ciuta? (Job 42:10, 12; Heb. 6:10; Yak. 1:2-4, 12; 5:11)


text:
NGANI JA PANDANDA | BOMA JANGALI KATANGALE
Kusakala kwa Katangale M’Boma
Kutenda katangale m’boma kuli kamulicisya masengo macili mwakulemweceka kwa acakulungwakulungwa ŵaboma kuti apatepo cinecakwe. Yeleyi yatandite kalakala. Mwambone, m’Baibulo mwana lilamusi lyakulekasya mundu kupeleka yindu kwa jwakulamula kuti magambo gakamgomela, yayikulosya kuti mtetowu waliji wakumanyika kala atamose yaka 3,500 yipiteyo. (Ekisodo 23:8) Nambo, kutenda katangale kukusagopolela yejinji ngaŵaga kwamba kupocela yindu kuti magambo gakamgomela mundu. Acakulungwakulungwa ŵaboma ŵakatangale ndaŵi sine akusajiŵa yindu, akusajinjilila masengo ga mundu jwine atamose kuti nganakola macili gakutendela yeleyo, kapena kwiŵa mbiya. Ŵanesoni komboleka kamulicisya masengo macili gawo pakwatendela yambone acimjawo kapena ŵacinasi ŵawope.
Atamose kuti m’yiwanja yejinji ya ŵandu mukusatendekwa katangale, nambo m’boma ni mwayitupile mnope. Ciwanja cakuwungunya yilambo yayikutenda katangale mnope ca Transparency International mu 2013 casasile kuti ŵandu pacilambo cosope akusaganisya kuti makuga ga ndale, ŵapolisi, acakulungwakulungwa ŵa m’boma, ŵakulinganya ni kwiticisya malamusi, soni ŵakulamula magambo ni ŵakusatenda katangale mnope. Alole yine mwa yindu yaŵapatile panganiji.
AFRICA: Mu 2013, acakulungwakulungwa ŵaboma ŵakwana 22,000 ŵa ku South Africa ŵasimene ni magambo gakutenda katangale.
AMERICAS: Mu 2012, m’cilambo ca Brazil, ŵandu ŵakwana 25 ŵataŵile ligongo lyakamulicisya masengo mbiya sya boma pakamucisya makuga ga ndale. Jumo mwa ŵandu ŵakutaŵigwaŵa ŵaliji jwaŵili kwa jwakulamula cilamboco jwaŵapumwile masengo.
ASIA: Mu 1995, ŵandu ŵakwana 502 ŵawile nyumba jaŵakamulilagamo masengo jili jagwilile, mu msinda wa Seoul, ku South Korea. Ŵakuwungunya ŵapatile kuti acakulungwakulungwa ŵa mu msindawo ŵapocele katangale kutyocela ku kampani jakutaŵa kuti jikamulicisye masengo yindu yangalimba, yayaliji yangajilana ni malamusi gakuŵambalila ngosi.
EUROPE: Jwamkulungwa jwine jwa m’ciwanja ca European Commission Home Affairs, Cecilia Malmström ŵatite, “Apanopano [katangale m’yilambo ya ku Europe] atupile mnope.” Ŵatitesoni kuti “ŵandale nganakolasoni lung’wanu lwakuti amasye katangale.”
Ligongo lya kutamilicika kwa katangale m’boma, ŵandu ngakombolasoni kummasya. Namatetule pangani syakumasya katangale, Susan Rose-Ackerman, ŵalembile kuti, kuti yindu yitande kwenda cenene “pakusosekwa kucenga mwajikusatendela yindu boma.” Atamose yikuwoneka mpela kuti yili yakusawusya kumasya katangale, nambo Baibulo jikusalosya kuti yili yakomboleka.


text:
Nkhani Nambara 114: Umaliro wa Uheni Wose
Kasi ukuwonaci apa? Nadi, pali ŵasilikari awo ŵakwera pa ŵakavalo ŵatuŵa. Kweni woneseska uko ŵakavalo (mahaci) aŵa ŵakufuma. Ŵakavalo ŵanandi ŵakukhira kufuma kucanya na kuphorota mu mabingu! Kweni kasi kucanya kuli nadi ŵakavalo?
Yayi, aŵa mbakavalo nadi yayi. Ici nchifukwa cakuti ŵakavalo ŵangenda pa mabingu yayi, asi nthena? Kweni Baibolo likuyowoya za ŵakavalo kucanya. Kasi ukumanya cifukwa ico likuyowoyera nthena?
Cifukwa cake nchakuti kale ŵakavalo ŵakagwiliskirikanga nchito comene pakulwa nkhondo. Mwantheura, para Baibolo likuyowoya za ŵanthu kuti ŵakwera pa ŵakavalo kufuma kucanya, likung’anamura kuti Ciuta wacitenge nkhondo na ŵanthu pano pa caru capasi. Kasi ukumanya zina la nkhondo iyi? Ni Haramagedoni. Nkhondo iyi yizamuwuskapo uheni wose pano pa caru capasi.
Yesu ndiyo wazamudangilira pakulwa nkhondo iyi pa Haramagedoni. Kumbukira kuti Yesu wali kusankhika na Yehova kuŵa fumu ya boma Lake. Ndico cifukwa Yesu wakuvwara cisoti ca ufumu. Ndipo lupanga ilo wali nalo likulongora kuti wazamukoma ŵalwani wose ŵa Ciuta. Kasi tingazizwa kuti Ciuta wazamuparanya ŵanthu wose ŵaheni?
Jura pa Nkhani Nambara 10. Kasi ukuwonaci apa? Ici ni Cigumula cikuru ico cikakoma ŵanthu ŵaheni. Kasi ni njani wakacitiska Cigumula ici? Ni Yehova Ciuta. Sono jura pa Nkhani Nambara 15. Nchivici cikucitika apa? Misumba ya Sodomu na Gomora yikupya na moto uwo Yehova wakatuma.
Jura Nkhani Nambara 33. Wona ico cikucitikira ŵakavalo na ngolo zakucitira nkhondo za Ŵaegupto. Kasi ni njani wakacitiska maji kubizga ŵanthu? Ni Yehova. Wakacita nthena kuti waponoske ŵanthu ŵake. Wona Nkhani Nambara 76. Apa ukuwona kuti Yehova wakazomerezga kuti nanga ŵangaŵa ŵanthu ŵake, Ŵaisrayeli, ŵaparanyike cifukwa ca uheni uwo ŵakacitanga.
Antheura, tingazizwanga yayi kuti Yehova wazamutuma ŵasilikari ŵake ŵakucanya kuti ŵazakawuskepo uheni pano pa caru capasi. Ghanaghanira waka umo vinthu vizamuŵira! Jura peji lakulondezgapo kuti tiwone ivyo vilipo.
Civumbuzi 16:16; 19:11-16.
Mafumbo
- Cifukwa wuli Baibolo likuyowoya za ŵakavalo kucanya?
- Kasi zina la nkhondo ya Ciuta ni vici, ndipo cilato cake ni vici?
- Mwakuyana na cithuzithuzi ici, kasi ninjani uyo wazamudangilira pakurwa nkhondo iyi, nchifukwa wuli wavwara cisoti ca ufumu, ndipo lupanga lwake likulongoraci?
- Mwakuyana na Nkhani Nambara 10, 15, na 33, cifukwa wuli tikuzizwa yayi kuti Ciuta wazamuparanya ŵanthu ŵaheni?
- Kasi Nkhani Nambara 36, na 76 zikulongora wuli kuti Ciuta wazamuparanya ŵanthu ŵaheni nangauli ŵangayowoya kuti ŵakumusopa?
Mafumbo ghanyake
- Ŵazgani Civumbuzi 19:11-16.
Kasi Malemba ghakulongosora wuli mwakupulikikwa kuti Yesu Khristu ndiyo wakwera pa kavalo mutuŵa? (Civ 1:5; 3:14; 19:11; Yes. 11:4)
Kasi ndopa izo zikamijika pa munjilira wa Yesu zikusimikizgira wuli kuti Yesu wakaluska? (Civ 14:18-20; 19:13; Yes. 63:1-6)
Kasi mbanjani awo ŵali mu gulu la ŵasilikari awo ŵakulondezga Yesu uyo wakwera kavalo mutuŵa? (Civ 12:7; 19:14; Mat. 25:31, 32)


text:
Umaliro
Kasi mukukumbuka vinthu vyakukondweska ivyo vikamuchitikiranipo apo mukaŵanga pamoza na ŵanthu ŵa Yehova? Panji mukakondwa na nkhani yakukhozga iyo yikayowoyeka ku mpingo, panji ungano unyake wa chigaŵa. Kasi mukakondwa na vinthu vinyake ivyo vikamuchitikirani mu upharazgi, panji nkhani yinyake iyo mukadumbiskana na Mkhristu munyinu? Mundamuluwe Yehova ndipo iyo nayo wandamuluwani. Wakukumbukira makora ivyo mukamuchitiranga pakwamba. Ndipo ngwakunozgeka kumovwirani kuti muwelere kwa iyo.
Yehova wakuti: “Mberere zane nizipenjenge nekha, ndipo nizipwelelerenge. Nizamupwelelera mberere zane nga ni muliska uyo wasanga mberere zake izo zikambininika ndipo wakuziliska. Nizamuziponoska ku malo ghose agho zikambininikira.”—Ezekiyeli 34:11, 12.


text:
MUTU 16
Koleskani Kusopa Kwaunenesko
Kasi Baibolo likuti wuli pa nkhani ya kugwiliskira ntchito vikozgo pakusopa na kusopa ŵapapi awo ŵali kufwa?
Kasi Ŵakhristu ŵakughawona wuli maholide gha matchalitchi?
Kasi mungaŵalongosolera wuli ŵanthu vigomezgo vinu kwambura kuŵakhuŵazga?
1, 2. Kasi ni fumbo wuli ilo mukwenera kujifumba pamanyuma pakuti mwafumamo mu chisopa chautesi, ndipo chifukwa wuli ntchakuzirwa kujifumba?
TIYELEZGERE kuti mwamanya kuti munthu munyake wathira poyizoni mu chisimi icho mukutekamo maji kwambura ŵanthu kumanya. Umoyo wa ŵanthu uli pangozi chifukwa cha poyizoni uyu. Kasi mungachita wuli? Tikukayika yayi, kuti mungaleka kuteka maji pa chisimi ichi na kukateka kunyake. Kweni nanga mungaleka kuteka maji pa chisimi ichi, mungajifumba nipera kuti, ‘Kasi namwako kale poyizoni?’
2 Ndimo viliri pa nkhani ya visopa vyautesi. Baibolo likusambizga kuti visopa ivi vyatimbanizgika na visambizgo ndiposo maluso ghaukazuzi. (2 Ŵakorinte 6:17) Lekani ntchakukhumbikwa chomene kuti mufumemo mu “Babuloni Mukuru,” uyo ni ufumu wa pa charu chose wa chisopa chautesi. (Chivumbuzi 18:2, 4) Kasi muli kufumamo? Usange muli kufumamo kale, muli kuchita makora chomene. Kweni padera pa kufumamo mu chisopa chautesi, pali vinthu vinandi ivyo mukwenera kuchita. Mukwenera kujifumba kuti, ‘kasi nichali kuchita vinthu vinyake ivyo vikukolerana na chisopa chautesi?’ Tiyeni tiwone viyelezgero ivi.
KUSOPA VIKOZGO NA ŴAPAPI AWO ŴALI KUFWA
3. (a) Kasi Baibolo likuti wuli pa nkhani ya kugwiliskira ntchito vikozgo pakusopa? Chifukwa wuli chingaŵa chakusuzga ku ŵanthu ŵanyake kusopa umo Chiuta wakukhumbira? (b) Kasi mukwenera kuchitachi para muli na chinthu chilichose icho chikukolerana na chisopa chautesi?
3 Ŵanthu ŵanyake ŵasunga vikozgo mu nyumba zawo kwa vyaka vinandi. Kasi namwe muli na vikozgo mu nyumba yinu? Para muli navyo, mungawona nga ntchachilendo panji nkhwananga kusopa Chiuta kwambura chinthu chakuwoneka. Mutepanji mukuvitemwa chomene vinthu ivi. Kweni Chiuta ndiyo wakutiphalira umo tikwenera kumusopera. Baibolo likusambizga kuti Chiuta wakukhumba yayi kuti timusopenge mwakugwiliskira ntchito vikozgo. (Ŵerengani Ekisodo 20:4, 5; Salimo 115:4-8; Yesaya 42:8; 1 Yohane 5:21) Ntheura mungalutilira kusopa mu unenesko para mungataya chinthu chilichose icho chikukolerana na chisopa chautesi. Yehova wakuwona vikozgo kuti “mbukazuzi.” Namweso mukwenera kuwona nthena.
4. (a) Kasi tikumanya wuli kuti kusopa ŵapapi awo ŵali kufwa nkhwambura phindu? (b) Chifukwa wuli Yehova wakakanizga ŵanthu ŵake kuchita vinthu ivyo vikulongora kugomezga mizimu?
4 Kusopa ŵapapi awo ŵali kufwa kwazara chomene mu matchalitchi ghautesi. Pambere ŵandasambire Baibolo, ŵanthu ŵanyake ŵakagomezganga kuti para munthu wafwa wakuŵaso wamoyo ku malo ghanyake. Ŵakagomezgangaso kuti ŵakufwa ŵangawovwira panji kupweteka ŵanthu ŵamoyo. Nyengo zinyake panji namwe mukayezgayezganga kukondweska ŵapapi ŵinu awo ŵali kufwa. Kweni mukati mwasambira Mutu 6 wa buku lino, mukawona kuti ŵakufwa ŵakuŵaso ŵamoyo ku malo ghanyake yayi. Kuyezgayezga kuyowoyeskana na ŵakufwa nkhwambura phindu. Uthenga uliwose uwo ukuwoneka nga wafuma kwa mubali winu uyo wali kufwa, ukufuma kwa iyo yayi, kweni ku viŵanda. Ntheura Yehova wakakanizga Ŵaisrayeli kuyowoya na ŵanthu ŵakufwa panji kuchita vinthu ivyo vikukolerana na kugomezga mizimu.
5. Kasi mungachita wuli para kale mukagwiliskiranga ntchito vikozgo pakusopa panji kusopa ŵapapi awo ŵali kufwa?
5 Kasi mungachita wuli para kale mukagwiliskiranga ntchito vikozgo pakusopa panji mukasopanga ŵapapi awo ŵali kufwa? Ŵerengani nkhani za mu Baibolo izo zikulongosora umo Chiuta wakuwonera vinthu ivi, na kughanaghanirapo. Pempherani kwa Yehova zuŵa lililose ndipo muphalirani kuti mukukhumba kukoleska kusopa kwaunenesko. Mulombani kuti wamovwirani kuti muwonenge vinthu nga ni umo iyo wakuwonera.
ŴAKHRISTU ŴAKWAMBILIRA ŴAKAKONDWELERANGA YAYI KHISIMASI
6, 7. (a) Kasi ŵanthu ŵakuti Khisimasi ntchikondwelero cha vichi? Kasi ŵasambiri ŵa Yesu ŵakakondweleranga Khisimasi? (b) Kasi ŵanthu ŵakaliwonanga wuli zuŵa lakubabikira mu nyengo ya ŵasambiri ŵa Yesu?
6 Maholide ghakumanyikwa chomene agho ghakukolerana na chisopa chautesi, ghangatimbanizga kusopa kwa munthu. Mwachiyelezgero, Khisimasi. Ŵanthu ŵakuti Khisimasi nkhukondwelera kubabika kwa Yesu Khristu. Pafupifupi chisopa chilichose icho ŵakuti ntcha Chikhristu chikukondwelera Khisimasi. Kweni palije ukaboni uliwose wakuti ŵasambiri ŵa Yesu ŵakwambilira ŵakakondweleranga Khisimasi. Buku lakuti Sacred Origins of Profound Things likuti: “Vyaka 200 kufuma apo Yesu wakababikira, palije uyo wakamanyanga zuŵa ilo wakababikira ndipo mbanthu ŵachoko chomene awo ŵakakhumbanga kumanya zuŵa leneko ilo wakababikira.”
7 Nanga ŵasambiri ŵa Yesu ŵalimanyenge zuŵa ilo Yesu wakababikira, ŵakatenge ŵakondwelerenge yayi. Chifukwa wuli? Chifukwa The World Book Encyclopedia likuti, Ŵakhristu ŵakwambilira “ŵakawonanga kuti ŵanthu ŵambura kusopa Chiuta ndiwo ŵakukondwelera zuŵa lakubabika kwa munthu.” Baibolo likuzunura mafumu ghaŵiri agho ghakasopanga Yehova yayi kuti ghakakondwelera zuŵa lawo lakubabikira. (Genizesi 40:20; Mariko 6:21) Kweniso ŵanthu ŵakakondweleranga zuŵa lakubabikira kuti ŵachindike ŵachiuta awo ŵakasopanga. Mwachiyelezgero, pa Meyi 24, Ŵaroma ŵakakondweleranga kubabika kwa chiuta mwanakazi, Diana. Pa zuŵa lakulondezgapo, ŵakakondweleranga kubabika kwa Apollo, chiuta dazi. Ntheura ŵanthu ŵambura kusopa Chiuta ndiwo ŵakakondweleranga zuŵa lakubabikira, Ŵakhristu yayi.
8. Kasi pali kukolerana wuli pakati pa kukondwelera zuŵa la kubabikira na kugomezga vyamizimu?
8 Pali chifukwa chinyakeso icho Ŵakhristu ŵakwambilira ŵakakondweleranga yayi kubabika kwa Yesu. Ŵasambiri ŵake ŵakwenera ŵakamanyanga kuti kukondwelera zuŵa lakubabikira kukakolerananga na kugomezga mizimu. Mwachiyelezgero, Ŵagiriki na Ŵaroma ŵanandi ŵakagomezganga kuti mzimu ukuŵapo para munthu waliyose wakubabika ndipo ukumuvikilira mu umoyo wake wose. Buku lakuti The Lore of Birthdays, likuti: “Pa zuŵa ilo munthu wakukumbukira kubabika kwake, mzimu ukakolerananga na chiuta mu nthowa yakuzizwiska.” Yehova wangakondwa yayi na vikondwelero ivyo vikuyaniska Yesu na vya mizimu. (Yesaya 65:11, 12) Kasi chifukwa wuli ŵanthu ŵanandi ŵakamba kukondwelera Khisimasi?
UMO KHISIMASI YIKAMBIRA
9. Kasi deti la Disembala 25 likasankhika wuli kuti liŵe zuŵa la kukondwelera kubabika kwa Yesu?
9 Ŵanthu ŵakamba kukondwelera kuti Yesu wakababika pa 25 Disembala pakati pajumpha vyaka mahandiredi ghanandi pamanyuma pakuti Yesu waluta kuchanya. Kweni ili likaŵa zuŵa leneko yayi ilo Yesu wakababikira. Unenesko ngwakuti Yesu wakwenera kuti wakababika mu mwezi wa Okutobala. * Ipo chifukwa wuli ŵanthu ŵakasankha Disembala 25 kuti ŵakondwelerenge kubabika kwa Yesu? Ŵanthu ŵanyake awo ŵakatenge Mbakhristu, “ŵakakhumbanga kuti deti ili liyane na ilo Ŵaroma ŵakakondweleranga ‘kubabika kwa chiuta dazi.’” (The New Encyclopædia Britannicha) Mu nyengo yakuzizima apo dazi likotchanga chomene yayi, ŵanthu ŵambura kusopa Chiuta aŵa, ŵakaŵanga na viphikiro, kupempha chiuta dazi uyo wakuŵapa chithukivu na ungweru kuti wawereko uko waluta. Disembala 25 ni zuŵa ilo ŵakaghanaghananga kuti chiuta dazi wakambanga ulendo wakuwerako uko wakaluta. Kuti ŵakope ŵanthu ŵambura kusopa Chiuta, ŵaliska ŵavisopa vyautesi ŵakamba kuchitako chiphikiro ichi. Ndipo ŵakapangiska ŵanthu kuti ŵachiwonenge nga ntchiphikiro cha “Ŵakhristu.” *
10. Chifukwa wuli kale ŵanthu ŵanyake ŵakakondweleranga yayi Khisimasi?
10 Khisimasi yikamanyikwa ni kale chomene kuti yikambika na ŵanthu awo ŵakasopanga Chiuta yayi. Pakuti mu Baibolo mulije nkhani ya kukondwelera Khisimasi, mu ma 1600 yikakanizgika ku England na mu vyaru vinyake ivyo vikalamulilikanga na America. Waliyose uyo wakakhalanga ku ntchito pa zuŵa la Khisimasi, wakapikanga chilango. Pamanyuma ŵanthu ŵakambaso kukondwelera maholide agho ghakakanizgika. Kweniso ŵakasazgirapo maholide ghanyake. Khisimasi yikaŵaso holide yakumanyikwa chomene. Nanga ni sono, Khisimasi ni holide yakumanyikwa chomene mu vyaru vinandi. Pakuti Khisimasi yikukolerana na chisopa chautesi, ŵanthu awo ŵakukhumba kukondweska Chiuta wakukondwelera yayi Khisimasi panji holide yiliyose iyo yikambika na ŵanthu ŵambura kusopa Chiuta. *
KASI NTCHAKUZIRWA KUMANYA UMO MAHOLIDE GHAKAMBIRA?
11. Chifukwa wuli ŵanthu ŵanyake ŵakukondwelera maholide, ndipo ntchivichi icho tikwenera kuchiwona kuti ntchakuzirwa chomene?
11 Ŵanthu ŵanyake ŵakuzomerezga kuti maholide nga ni Khisimasi, ghakambika na ŵanthu awo ŵakasopanga Chiuta yayi, kweni ŵakughanaghana kuti ntchiheni yayi kukondwelerako. Ŵakuti ŵanthu ŵanandi ŵakughanaghana za chisopa chautesi yayi para ŵakukondwelera maholide. Ŵakuti maholide agha, ghakupeleka mwaŵi kuti mabanja ghaŵe ghakukolerana panji kuti ghaŵe pamoza. Kasi ndimo namwe mukuwonera? Para ni nthena, vikumusuzgani kukoleska kusopa kwaunenesko chifukwa mukutemwa banja linu, kuti ntchifukwa cha kutemwa chisopa chautesi yayi. Manyani kuti Yehova, uyo wakambiska banja, wakukhumba kuti muŵe paubwezi uwemi na ŵabali ŵinu. (Ŵaefeso 3:14, 15) Kweni mungakhozga chitemwa mu banja linu mu nthowa iyo yikukondweska Chiuta. Mpositole Paulosi wakalemba chinthu icho ntchakuzirwa chomene, wakati: “Lutilirani kusanda icho ntchakuzomerezgeka kwa Fumu.”
12. Yowoyani chiyelezgero chakulongora kuti ntchiheni kuchitako maluso panji vikondwelero ivyo ni vyaukazuzi.
12 Nyengo zinyake mungaghanaghana kuti pali kukolerana viŵi yayi pakati pa umo maholide ghakambira na chifukwa icho ŵanthu ŵakughakondwelera. Kasi ntchakuzirwa kumanya umo ghakambira? Enya. Tiyelezgere kuti: Mwawona switi yili mu nkhando iyo mukutayamo viswaswa. Kasi mungatora na kurya? Yayi. Switi iyo njiheni chomene. Nga ni switi ya mu nkhando , maholide ghangawoneka kuŵa ghakunozga, kweni ghali kufuma ku malo ghaukazuzi. Kuti tikoleske kusopa kwaunenesko, tikwenera kuwona vinthu nga ni ntchimi Yesaya. Iyo wakaphalira ŵasopi ŵaunenesko kuti: “Mungakhwaskanga chinthu chakufipirwa chara.”
CHITANI VINTHU MWAMAHARA
13. Kasi pangaŵa suzgo wuli chifukwa cha kuleka kukondwelera maholide?
13 Pangaŵa masuzgo ghanyake chifukwa cha kuleka kukondwelera maholide. Mwachiyelezgero, awo mukugwira nawo ntchito ŵangazizwa chifukwa icho mukulekera kukondwelera maholide. Kasi mungachita wuli para ŵanthu ŵakukhumba kumupani chawanangwa pa Khisimasi? Kasi nkhwananga kupokera chawanangwa? Wuli para mukupambana vigomezgo na mfumu panji muwoli winu? Kasi mungachita wuli kuti ŵana ŵinu ŵaleke kuwona nga ni para vinthu vinyake viwemi vikuŵajumpha chifukwa cha kuleka kukondwelera maholide?
14, 15. Kasi mungachita wuli para munthu munyake wakumukhumbirani viwemi pa holide panji wakukhumba kumupani chawanangwa?
14 Vinjeru vikukhumbikwa kuti muchite vinthu mwamahara. Para munthu wakumukhumbirani viwemi pa holide, mukwenera kumuwonga mwantchindi. Tiyelezgere kuti munthu uyo wakumukhumbirani viwemi ni uyo mukugwira nayo ntchito nyengo zose. Para ni nthena, mungamuphalira vinthu vinandi. Yowoyani mwamahara nyengo zose. Baibolo likuti: “Ivyo mukuyowoya viŵenge vyakukondweska nyengo zose, vyakulungika na mchere, mwakuti mumanye umo mukwenera kuzgolera waliyose.” (Ŵakolose 4:6) Chitani vinthu mwamahara kuti muleke kukhuŵazga ŵanyinu. Ŵaphalirani mwaluso vigomezgo vinu. Ŵalongosolerani makora kuti mukutinkha yayi viphikiro na kupana vyawanangwa, kweni mungachita ivi pa nyengo yinyake.
15 Wuli usange munthu munyake wakukhumba kumupani chawanangwa? Vyose vikuthemba pa umo vinthu viliri pa nyengo iyo. Uyo wakumupani chawanangwa wangayowoya kuti: “Nkhumanya kuti mukukondwelera yayi holide. Kweni nkhukhumba kuti chinthu ichi chiŵe chinu.” Mwekha mungawona kuti para mungapokera chawanangwa pa nyengo iyi, ndikuti mwakondwelera holide iyo panji yayi. Para uyo wakukhumba kumupani chawanangwa wakumanya yayi ivyo mukugomezga, mungamuphalira kuti mukukondwelera yayi holide iyo. Ichi chiwovwirenge kuti wamanye chifukwa icho mwazomelera chawanangwa icho. Kweniso kuti waleke kulindizga kuti imwe mupelekenge vyawanangwa pa nyengo iyo. Kweni nyengo zinyake, ntchiwemi yayi kuzomera chawanangwa para uyo wakumupani wakuwonekerathu kuti wangazakamugoskani kuti mukulondezga yayi vigomezgo vinu nakuti mungapulikira yayi para mungapika kanthu.
KASI MUNGACHITA WULI NA ŴABALI ŴINU AWO MUKUPAMBANA VIGOMEZGO?
16. Kasi mungachita wuli mwamahara pa nkhani yakukhwaskana na maholide?
16 Wuli usange ivyo mukugomezga vikupambana na vya ŵabali ŵinu? Mukweneraso kuchita mwamahara. Palije chifukwa chakuti mukanganenge na ŵabali ŵinu chifukwa cha maluso panji chiphikiro chilichose icho ŵakukondwelera. M’malo mwake, chindikani maghanoghano ghawo, nga umo namwe mukukhumbira kuti ŵachindikenge ghinu. (Ŵerengani Mateyu 7:12.) Lekani kuchita chilichose icho chingapangiska kuti muchiteko maholide. Kweni, chitani mwamahara na vinthu ivyo vikukolerana yayi na holide. Nyengo zose mukwenera kuchita vinthu ivyo vingananga yayi njuŵi yinu yiwemi.
17. Kasi mungachita wuli kuti ŵana ŵinu ŵaleke kuwona nga vinthu viwemi vikuŵajumpha para ŵakuwona ŵanyawo ŵakukondwelera maholide?
17 Kasi mungachita wuli kuti ŵana ŵinu ŵaleke kughanaghana kuti vinthu viwemi vikuŵajumpha chifukwa cha kuleka kukondwelera maholide? Vyose vikuthemba pa ivyo imwe mukuchita. Ŵapapi ŵanyake ŵakuŵa na nyengo iyo ŵakupeleka vyawanangwa ku ŵana ŵawo. Chawanangwa chiwemi chomene icho mungapeleka ku ŵana ŵinu, ni nyengo yakuchezga nawo kweniso kuŵatemwa.
LONDEZGANI KUSOPA KWAUNENESKO
18. Kasi para mukwiza ku maungano Ghachikhristu vingamovwirani wuli kuti mukoleske kusopa kwaunenesko?
18 Kuti mukondweske Chiuta, mukwenera kukana kusopa kwautesi na kukoleska kusopa kwaunenesko. Kasi kukoleska kusopa kwaunenesko kukung’anamura vichi? Baibolo likuti: “Tiyeni tighanaghaniranenge na kuchiskana kuti titemwanenge na kuchita milimo yiwemi. Tingalekanga yayi kuwungana pamoza nga umo ŵakuchitira ŵanyake, kweni tikhwimiskanenge, tichitenge vyose ivi chomene apo tikuwona zuŵa likuneng’enera.” (Ŵahebere 10:24, 25) Maungano Ghachikhristu ni nyengo yiwemi chomene yakuti musope Chiuta mu nthowa iyo wakuzomerezga. (Salimo 22:22; 122:1) Pa maungano agha, Ŵakhristu ŵakugomezgeka ‘ŵakukhwimiskana.’
19. Chifukwa wuli ntchakuzirwa kuphalirako ŵanthu ivyo mwasambira mu Baibolo?
19 Nthowa yinyake iyo mungakoleskera kusopa kwaunenesko nkhuphalirako ŵanthu ivyo mukusambira mu Baibolo na Ŵakaboni ŵa Yehova. Ŵanthu ŵanandi “ŵakudagha na kutampha” chifukwa cha vinthu vyaukazuzi ivyo vikuchitika mu charu mazuŵa ghano. (Ezekiyeli 9:4) Panji mukuŵamanya ŵanthu ŵanyake awo ŵakudagha na kutampha. Kasi mungaŵaphalirako yayi vinthu ivyo vizamuchitika kunthazi ivyo mwasambira mu Baibolo? Para mukuchezga na Ŵakhristu ŵaunenesko na kuphalirako ŵanthu ivyo mwasambira mu Baibolo, muzamuwona kuti khumbo la kuchita vinthu vinyake vya chisopa chautesi ilo lichali mwa imwe, lizamwamba kumara pachokopachoko. Manyani kuti muzamuŵa ŵakukondwa ndipo muzamutumbikika chomene para mukukoleska kusopa kwaunenesko.
^ ndime 9 Wonani Vyakusazgirapo pa mutu wakuti Kasi Yesu Wakababika mu Disembala?.
^ ndime 9 Madeti ghakuchitira chiphikiro cha Saturnalia nagho ghakapangiska kuti zuŵa la Disembala 25 lisankhike. Chiphikiro ichi, chikachindikanga chiuta wa Ŵaroma wa vyaulimi. Chikaŵanga pa Disembala 17-24. Mu nyengo ya Saturnalia, ŵanthu ŵakaryanga, kukondwa, na kupeleka vyawanangwa.
^ ndime 10 Kuti mumanye umo Ŵakhristu ŵaunenesko ŵakuwonera maholide ghanyake ghakumanyikwa chomene, wonani Vyakusazgirapo pa mutu wakuti Kasi Tikwenera Kuchitako Vikondwelero?.


text:
Ivyo Baibolo Likusambizga
Baibolo likuzgora makora chomene mafumbo ghakusuzga. Lawovwira ŵanthu kwamba kale. Namwe muwonenge kuti Baibolo ndakovwira.—2 Timote 3:16, 17.
Nkhani Izo Zilipo
Kasi Chiuta Ndiyo Wakalenga Satana?
Kasi Satana wali kufuma nkhu? Chifukwa wuli Yesu wakati Dyabulosi ‘wakima mu unenesko chara’?
Kasi Ningachita Wuli na Munthu Waving’unu?
Pali vinthu 7 ivyo mungachita na munthu waving’unu.
Vyakovwira Mabanja
ŴAMUNTHENGWA
Ivyo Mungacita Kuti Muŵe pa Mtende na Ŵabali Ŵinu
Mungalutilira kucindika ŵapapi ŵinu kwambura kusulako nthengwa yinu.
ŴANA
Sambiro 24: Yehova Ndiyo Wakapanga Vinthu Vyose
Chiuta wali kupanga vinthu vinandi vyakuzizwiska! Iwe ukutemwa vichi?
ŴAMUNTHENGWA
Gomezgani Ciuta Kuti Muŵe Ŵakukondwa mu Nthengwa
Kujifumba mafumbo ghaŵiri kungamovwirani kuti vinthu visinthe mu nthengwa yinu.
ŴAPAPI
Kasi Mungachita Wuli Kuti Muŵe Ŵakukondwa mu Nyumba Yinu?
Yehova wakukhumba kuti ŵanthu ŵakondwenge mu nyumba zawo. Mu Baibolo muli ulongozgi uwo ungawovwira ŵafumu, ŵawoli, ŵapapi, kweniso ŵana kuti ŵaŵe ŵakukondwa.


text:
kwakuyana
Read about the methods and partnerships behind Becoming Fathers (a four year public health research project) including the participants, sampling methods, the interview technique and the funders.
kwakuyana
"ULENDO WAKUFUMA KUCHINYAMATA KUYA KU UDADA" ni ntchito iyo yikagwilika kwa vyaka 4 (2011-2015) ikapangika kusandasanda makhumbilo gha banalume na ivyo bakukumana navyo pakuba na bana, chomemechomene pakulabiska umo bakukhwaskikila pa umoyo wa ibo bene na bawoli babo pa umoyo wakubaba. Tikakhumbanga kupulikiska umo banalume bakuchitila pa masuzgo ghakubaba, kusazgilapo HIV/AIDS na vinyakhe. Chilato chikulu cha ntchito iyi nkhulongola ivyo banthu bakukumana navyo pa nkhani zakubaba mu boma la Karonga, ichi ntchigaba cha ku mizi ku mpoto kwa Malawi, mwakuti chibe chipusu kusambilapo pa ivyo vyasangika.
Tikasunga vidumbilano vya banalume 55 pamoza nabawoli babo vyakukhwaskana na umoyo wakubaba mu vidumbilano 200 vya munthu payekha payekha. Tikapulika vyamasuzgo ghakuzilwa ghakukhwaskana na umoyo na mazaza pa nkhani zakubaba kufuma ku banalume bakusazgilapo 50 na banakazi muvidumbilano vya chisanisani ivyo vikagabika muvigaba vya banalume panji banakazi, misinkhu na masambilo ghabo. Bakugwila ntchito zaumoyo, ng’anga na balongozgi ba mpingo bakabikapo maghanoghano ghabo pa mitu yakupenja wovwili mukafukufuku. Banalume na banakazi bakujumpha 150 bavyaka 18-60 bakatolapo lwande.
Abo bakazomelezga kafukufuku uyu mba Malawi National Health Sciences Research Committee (NHSRC) naba London School of Hygiene & Tropical Medicine. Bose abo bakatolapo lwande bakazomelezga pakulemba, kuti ivyo bayowoya na vithuzithuzi vyabo vikagwiliskike ntchito mukafukufuku.
Kafukufuku wa kufika ku udada wakachitika mwakukolelelana na Amsterdam Institute for Social Science Research (AISSR) University of Amsterdam, the Karonga Prevention Study, Malawi and the London School of Hygiene & Tropical Medicine. Vyakulongola na makina ya website yakapangika mwakukolelanako naba On the Record Community Interest Company.
Ntchito iyi yikavwilika naba Nederlandse Organisatie voor Wetenschappelijk Onderzoek [Netherlands Organisation for Scientific Research] NWO-WOTRO Innovational Research Incentives Scheme (VENI Grant C.2520.0299.01.)
All material copyright © Becoming Fathers, 2015.
kapangilo ka vyakulongola
Vyakulongola ivi vyatoleka kufuma muvidumbilano vyama ola 233.
Mitu 10- ya vidoka vyabanyamata kufika kumalilo wankhani zakubaba- vikudumba vya masuzgo na ivyo vikachitikanga kabilikabili pankhani zaumoyo wabo. Tikakhumbanga kulongola nthowa zakupambanapambana izo banalume bakutondela masuzgo ghakukhwaskana na umoyo wakubaba, mmalo mwakulongola ivyo vili kusangika kale. Pakulongola nthowa zakuthaskila nthumbo panji kupimiska HIV ngati mphepete yimoza yabanalume pankhani zakubaba, chilato chithu chikaba chakuti tilongole umo ntchito zakuzilwa zaumoyo umo zikusinthila nyengo na nyengo. Tikakhumbanga kulongola umo banalume bakuyowoyela nakupenja chitemes, chinganamulo, ntchindi na mbili (kuzilwa kwakukumbukilika nabana).
Pakugwiliska ntchito mazgo ghakuwunjika vinthu ngati "balimi banandi", "banyakhe", "bachoko" yakulongola unonono uwo wulipo pakuyowoya mwachisanisani vyaumoyo wabanthu bakupambanapambana. Mmalo mwakhe tikayezga kulongola mazgolo ya banthu agho ghakiza na maghanoghano na midauko yabo. Bakafukufuku banandi bakukhwaskana na unandi wa banthu abo bachitika bakulongola kuti pali kusintha mu kabilo kaumoyo wakubaba kwa banalume na banakazi mu boma la Karonga panyengo yasono. Ukaboni wa ivi wulipo apa.
Vithuzithuzi vyabikika pamoza na mazgo agho bayowoya vikulongola nyengo zakusintha panji maghanoghano ghabo pa umoyo wawo pankhani zakubaba,nakupenjelezga umoyo wachitemwa na vibwezi,kubaba nakughanaghanila unandi wabana. Pakwamba vithuzithuzi ivi vikatoleka na chilato chakubawonga bakutolapo lwande abo bakasankha umo bangatolekela. Vithuzithuzi ivi vikajambulika umo ibo bakulongolela chitemwa kweniso kutowa mwakukolelanaso na kafukufuku uyu. Belengani vyakukhwaskana na vithuzithuzi apa.
Nthowa yimoza yakufikapo kwandaniskila makani gha chisanisani gha vya umoyo nkhugwiliska ntchito banthu bamisinkhu yimoza, sono tikugomezga kuti website iyi yibenge nthowa yakuzilwa iyo banalume na bakutemweka babo bagabilanenge ivyo bakumanapo navyo. Bakuwona malo ghamu Malawi na kunyakhe bangamanya kupeleka mazgolo mwachisanisani mwakuti makani agha tighalutilizge.
Tikuwonga waliyose uyo wakatolapo lwande, nakuzomelezga mwakujipeleka kugwiliska ntchito mazgo na vithuzithuzi vyabo nakukolelana nase kuti ntchito iyi yifike apa.
mbanjani wakatolapo lwande?
Banandi mwa abo wakatolapo lwande bakalembela kwendela munthowa yaba Karonga Prevention Study health and demographic surveillance system (KPS Profile). Panyengo yakafukufuku wakumanyuma banthu bakalombeka usange bangazomelezga kuti bazakalondezgeke na kuphalilika vyakufukufuku wa vyakugonana na umoyo wakubaba. Tikasola vigaba vitatu kuti vilongole umu vigaba vya mumizi vilili mu boma la Karonga, ivyo vikusazga mizi iyo yakufupi na msewu wukulu na trading centre, mizi ya balimi bamkaya na mizi ya balovi mphepete mwanyanja. Banalume bakasoleka mwa apa na apa, mwakuwoneseska kuti banthu bakukhumbikwa bakhwaskika. Nimwanalume yumoza pela uyo wakakana kutolapo lwande muvidumbilano vyaumoyo wakhe, ivyo vikanozgekela umo iyo wakakhumbila. Vidumbilano vyapawumba vikaba vyakusuzga kunozgela. Pafupifupi banthu 80 pa 100 abo bakalembeka kale bakiza pavidumbilano.
Mwantheula tikapulika kufuma ku banalume bakupambanapambana kusazgila abo nkhanandi vibi yayi kusangika pa nyumba. Vyakulemba umo tikendanga vikalongola umo ngozi, ulwale na kugwila ntchito mwankhongono vikachedweskelanga vidumbilano (mwachiyelezgelo balovi wakendelanga mwela wanyanja umo ulili ndipo kuti bakalindizganga panyumba yayi nanga wuli mwapangana). Bakufufuza bakalutanga na njala zabo nakusunga nyengo mwakuti wakhwaskane na abo balikulembeka ntchito pa nyengo ya chakulya cha muhanya.
VYAKULEMBA UMO WAKENDELA GREEN KAPIRA
“Nkhafika panyumba ya wakutolapo lwande uyu kachibili padazi ili na nyengo ya 14:00hrs. Nkhapokeleleka na muwoli wakhe uyo wakapyelanga pa lufukwa. Tati tatauzgana wakandiphalila kuti mfumu wakhe wagona chifukwa walowanga somba usiku kweniso kwamba namulenji mpaka muhanya. Bati bamuwuska mutulo mbwenu tikatauzgana. Nkhaba wakukondwa nati namuwona wakutolapo lwande uyu chifukwa ndakhala nkhupambana nayo kwakukwana 8 panyumba pakhe nanga tibe kuti tapangana. Wakatondekanga kusangika, muwoli wakhe wakazgolanga kuti waluta kukalowa somba panyengo yose iyi nkhalutanga. Pakutauzgana tose tikaseka kuyana naumo nkhatondekelanga kumusanga. Wakutolapo lwande wakalongosola vinandi vyakukhwaskana naumoyo wakhe, nyengo zinyakhe wakasekanga na kukondwa. Nkhaghanaghana kulekelezge vidumbilano nati nawona kuti wakutolapo lwande wamba kusiwa”
VYAKULEMBA UMO WAKENDELA BLESSINGS MWANDOSYA
“Apo nkhaghanaghananga zakufumapo ndipo vula yikamba kulokwa chomene, mwantheula ivi vikanipangiska kuti ndikhale nyengo yitali na wakutolapo lwande. Bakawa na vyakuvwala vyakuti wasone kweni pakuti nkhaba ndichali penipapo wakatondekanga kwamba kusona, sono nkhamuphalilakuti palije suzgo. Tikamba kuchezga ndipo bakawa na visambizgo viwemi vya nthengwa panyengo iyo bakasonelanga.”
VYAKULEMBA UMO WAKENDELA AARON NDOVI
“Tikapulikana na wakutolapo lwande kuti tizadumbiskane na nyengo ya 11:00. Pakuti wakutolapo lwande wakawavya foni nkhanyamuka kuya kunyumba kwakhe nyengo ya 10:00. Apo nkhaba paulendo wakuluta kukaya kwawo nkhawona wakutolapo lwande waghegha muwoli wakhe namwana panjinga. Bakaniphalila kuti wakuluta kuchipatala cha Private ku Uliwa kuti wakapenje mankhwala wa mwana uyo walwala. Bakati pakwamba banguluta kuchipatala chaku Fulirwa sono bati basanga kuti kulije munkhwala ndipo baghanaghananga zakuluta kuchipatala cha private. Tikapulikana kuti tisinthe za zuwa la vidumbilano. Pati pajumpha mazuba yachoko nkhazalutaso kunyumba yawakutolapo lwande uyu na nyengo ya 8:40. Ndati ndafika muwoli wakhe ndiyo wakandipokelela nakundipasa mpando wakuti nikhalepo. Bakandiphalila kuti wakutolapo lwande uyu baluta kukapenja mkusa wakukakila mbuzi pathondo lapafupi nanyumba kweni wizenge nyengo yiliyose.”
Mwantheula, banalume 55 na bawoli babo 42 ndiwo bakatolapo lwande muvidumbilano vya umoyo wabo, nakusazgilapo banalume 50 na banakazi kutolapo lwande muvidumbilano vya pawumba. Banthu bose bakatola chigaba chakumpoto kuba kukwabo, banandi mwaibo bakaba ba Tumbuka. Banalume bachoko chomene bakaba bambula kutola. Banalume abo bakaba balala chomene bakaphala mwa myati ivyo bakakumananga navyo, kwamba kukutolapo banakazi 5 mpaka 10 nakachibwezi kapasukulu. Apa banyakhe bakasuzgika na vyakuwinya vyakubavya mwana banyakhe bakababa bana 12. Waliyose wakadokelanga kuzenga nyumba yamalata, apo bakawuskapo ntchito yakuvuska yakwegha chaka na chaka. Apo banyakhe bakakhalanga mu ukavu banyakhe bakakhalanga mwakufwasa munyumba za njelwa, simenti na magalasi, magesi na Television. Hafu wabanthu bakutolapo lwande bakagwiliska ntchito ma foni.
Baliyose bakaba kuti bafikako ku pulayimale ndipo bachoko waka ndiwo wakamalizga sekondale nakulutilizga. Banalume banandi bakaba balimi, bakulondezgapo bakawa balovi, ba bizinesi na bantchito ngati basambizgi, bakalipentala na bakugwila ntchito zachipatala. Vikati vyajumphapo vyaka 10 vya ntchito yakupima HIV ivyo vikapangika na bachipatala, mawupu ya mvikaya na abo bakupanga kafukufuku wa nyumba na nyumba, banalume banandi bakajimanya umo balili munthupi mwawo, ndipo mwakuchiskika bakasanga munkhwala.
vidumbilano
“Nthowa yavidumbilano yilingati muhingi. Mungasintha nthowa kweni mungakanizga kwenda yayi.”
Visambizgo ivi vikapika kwa abo bakapanga vidumbilano vya banalume 55 na bawoli bawo 42, kanandi munyumba zawo.
Tikavitola vidumbilano ivi ngati mbili zakulongozgeka za umoyo wawo pakugwiliska ntchito mafumbo ghakupeleka mwabi kuti munthu wandule vinandi kweniso kwambula kumlongozga muvidumbilano vyose. Chidumbilano chilichose chikamba namazgo yakuti ‘ndiphalilanipo ivyo mukukumbuka paumoyo winu kwali viweme panji vihene’ ivyo mwakumanapo navyo paumoyo winu’ nakulutilizga, mpaka vidumbilano vitatu kwabanalume abo bakatolapo lwande, navibili kwa banakazi. Tikakhumbanga kusamba na kuti bakumbuke ivyo banakumanapo navyo, maghanoghano, umo bakapulikilanga na vyakudoka vyawo kukhwaskana na umoyo wakubaba.
Bakupanga kafukufuku bakaba na mitu yakubalongozga mu maghanoghano ghabo mwantheula kukawavya kusinthasintha, nangauli vikatolelanga maghanoghano gha bakutolapo lwande. Vyambili ya umoyo wawo vikalembekanga pamoza na bakutolapo lwande, kovwila kuti vilongozge makola vidumbilano na kuwelela ku makani ya ivyo vikachitika vyakukhwaskana nakubaba mwakulutilila, chomenechomene pa chidumbilano chakwamba.
Tikasazgapo maghanoghano gha kubaba na makani ghaumoyo wakugonana kumalilo wa vidumbilano. Vidumbilano vyawumba zikaba nthowa zikulu zakusandila maghanoghano pamakani ghaumoyo wakubaba. Nangauli, vya kulongola ivi vikwandula chomeni paivyo tikavisanga vya mbili yaumoyo wabo, tikavighaniska na ivyo tikavisanga pavidumbilano vyawumba mwakuti vileke kupambana.
Vidumbilano vyambili ya umoyo wabo vikakhozgeleka namaghanoghano yakupambanapambana agho ghakapelekeka na wakugwila ntchito zaumoyo wakufuma kuvipatala vyamkaya na vyamumaboma,muzing’anga, baliska na balala bampingo pa makani yakupempha wovwili agho ghakapelekeka mu mbili zaumoyo wabo.


text:
Vyakumela
Vyakumela (Plantae)
Vyakumela m’Malaŵi[edit | edit source]
Mu chalo cha Malaŵi muli vyakumela vya mitundu yinandi. Muli makuni, utheka na vinyakhe ivyo vikusangika m’Malaŵi pela mu chalo chose chapasi. Makuni ya m’Malaŵi yakupambana-pambana kwakuyana na malo ayo makuni aya yakumelako.
Makuni yanyakhe ngakuchita kupandika na banthu ngeti makuni ayo pa Chingelezi bakuti ma blue gum, pine, gmelina, cypress, na yanyakhe yanandi. Makuni yakuti ngambula kwiza na banyakhe ni makuni ngeti makuni ya yembe (mango), mitundu ya mawolenji, (citrus),
Makuni yanyakhe ni aya: mubabani, thung’unda, minyozi ya mitundu-mitundu, kabeza, maqokolo, mavilo, masuku, matubeni (strawberry – tree type), mjejengwani, matowo, mulolo, makama, mphangala, kavundula, mono, matwatwa, matunduluka, buyu (baobab), mbula, chifiqe, mubanga, m’zobala, msipani, nthumbuzga za kalulu, kazando, masuju
Muliso mphangwe yakupambana pambana ngati: chindere, nyungu,


text:
Kasi mu Baibolo Muli Uthenga Wuli?
Kasi chomene mu Baibolo muli uthenga wuli?
Chifukwa Wuli Tikwenera Kuŵazga Baibolo?
Manyani fundo zakovwira izo zili mu Baibolo, buku lakumanyikwa chomene pa charu chose.
CHIGAŴA 1
Mlengi Wakupa Munthu Paradiso
Kasi Baibolo likuti munthu wakalengeka wuli? Kasi Chiuta wakapeleka malango wuli kwa Adamu na Eva?
CHIGAŴA 2
Paradiso Wakutayika
Kasi Chiuta wakalayizga vichi Adamu na Eva ŵati ŵananga?
CHIGAŴA 3
Ŵanthu Ŵakupona Chiwowota
Kasi uheni ukandana wuli mu charu? Kasi Nowa wakalongora wuli kuti ngwakugomezgeka?
CHIGAŴA 4
Chiuta Wakuchita Phangano na Abrahamu
Chifukwa wuli Abrahamu wakasamukira ku Kenani? Kasi Yehova wakachita phangano wuli na Abrahamu?
CHIGAŴA 5
Chiuta Wakutumbika Abrahamu na Mbumba Yake
Chifukwa wuli Yehova wakaphalira Abrahamu kuti wapeleke mwana wake Yisake kuŵa sembe? Kasi Yakobe wakayowoya uchimi wuli pambere wandafwe?
CHIGAŴA 6
Yobu Wakulutilira na Kunyoloka Kwake
Kasi buku la Yobu likulongosora wuli kuti waliyose wangawovwira kuchindika Chiuta na kuzomera muwuso wake?
CHIGAŴA 7
Chiuta Wakuwombora Ŵana ŵa Israyeli ku Wuzga
Kasi vikenda wuli kuti Chiuta watume Mozesi kukawombora Ŵaisrayeli ku wuzga? Chifukwa wuli ŵakachita Paska?
CHIGAŴA 8
Ŵaisrayeli Ŵakunjira mu Kenani
Chifukwa wuli Yehova wakaponoska Rahabi na ŵamumbumba yake apo Ŵaisrayeli ŵakanjira mu Kenani?
CHIGAŴA 9
Ŵaisrayeli Ŵakukhumba Themba
Ŵaisrayeli ŵati ŵapempha themba, Yehova wakasankha Sauli kuti waŵe themba lawo. Chifukwa wuli Yehova wakamuleka Sauli na kusora Davide?
CHIGAŴA 10
Solomoni Wakuwusa Mwavinjeru
Kasi Solomoni wakachita vichi kulongora kuti wakaŵa na vinjeru? Chifukwa wuli Solomoni wakamuleka Yehova, ndipo chikachitika ntchivichi?
CHIGAŴA 11
Sumu Izo Zikukhozga na Kusambizga
Ni Masalmo nga agho ghakuyowoya kuti Yehova wakovwira na kupembuzga awo ŵakumutemwa? Kasi themba likavumbura fundo wuli iyo yili mu buku la Sumu ya Solomon?
CHIGAŴA 12
Vinjeru vya Chiuta Vikovwira
Mabuku gha Zintharika na Mupharazgi ghangamovwirani kuti mugomezgenge chomene Chiuta.
CHIGAŴA 13
Mathemba Ghawemi na Ghaheni
Chifukwa wuli ufumu wa Israyeli ukagaŵika?
CHIGAŴA 14
Chiuta Wakuyowoya Kwizira mu Ntchimi Zake
Kasi ntchimi za Chiuta zikapeleka uthenga wuli? Wonani fundo zinayi izo ŵakayowoya.
CHIGAŴA 15
Ku Umikoli, Ntchimi Yikuwona Mboniwoni
Kasi Daniyeli wakamanya vichi vya Mesiya na Ufumu wa Chiuta?
CHIGAŴA 16
Kwiza kwa Mesiya
Kasi Yehova wakavumbura wuli kwizira mu ŵangelo na Yohane M’bapatizi kuti Yesu ni Mesiya? Kasi Yehova wakavumbura wuli kuti Yesu ndiyo ni Mesiya?
CHIGAŴA 17
Yesu Wakusambizga za Ufumu wa Chiuta
Kasi Yesu wakapharazganga za vichi? Kasi wakalongora wuli kuti wazamuwusa mwachitemwa kweniso mwaurunji?
CHIGAŴA 18
Yesu Wakuchita Minthondwe
Kasi minthondwe iyo Yesu wakachita yikalongora kuti wazamuchita vichi munthazi apo wazamuwusa pa charu chose chapasi?
CHIGAŴA 19
Yesu Wakuyowoya Uchimi Wakuzirwa
Kasi chimanyikwiro icho Yesu wakaphalira ŵapositole ŵake chikung’anamurachi?
CHIGAŴA 20
Yesu Khristu Wakomeka
Kasi Yesu wakambiska vichi pambere wandafwe?
CHIGAŴA 21
Yesu Wawuskika!
Kasi ŵasambiri ŵa Yesu ŵakamanya wuli kuti Chiuta wamuwuska Yesu?
CHIGAŴA 22
Ŵapositole Ŵakupharazga Kwambura Wofi
Kasi chikachitika ntchivichi pa Chiphikiro cha Pentekosite? Kasi ŵalwani ŵakachitanga wuli na ŵasambiri ŵa Yesu para ŵakupharazga?
CHIGAŴA 23
Makani Ghawemi Ghathandazgika
Kasi ntchivichi chikachitika Paulosi wati wachizga munthu wachilima mu Lisitira? Kasi vikenda wuli kuti Paulosi wasangike ku Romu?
CHIGAŴA 24
Paulosi Wakulembera Makalata Mipingo
Kasi Paulosi wakapeleka ulongozgi wuli pa nkhani ya kendeskero kawemi ka mpingo? Kasi wakayowoya vichi pa nkhani ya mphapu yakulayizgika?
CHIGAŴA 25
Ulongozgi pa Nkhani ya Chipulikano, Nkharo na Chitemwa
Kasi Mkhristu wangalongora wuli kuti wali na chipulikano? Kasi munthu wangalongora wuli kuti wakutemwa nadi Chiuta?
CHIGAŴA 26
Paradiso Wasangika!
Kasi buku la Uvumbuzi likumalizga wuli uthenga uwo uli mu Baibolo?
Uthenga Uwo Uli mu Baibolo—Mwakudumura
Kasi Yehova wakavumbura wuli kuti Yesu wazamuŵa Mesiya, kweniso kuti ndiyo wazamuwezgerapo paradiso pa charu chapasi?
Nyengo ya vya mu Baibolo
Wonani nyengo ya ivyo vyalongosoreka mu Baibolo kufuma mu 4026 B.C.E. m’paka cha m’ma 100 C.E.


text:
Kasi Chiuta Wali na Zina?
Chiuta wali na mazina ghanandi gha udindo. Iyo ni Chiuta Wankhongonozose, Mlengi na Fumu. (Yobu 34:12; Mupharazgi 12:1; Daniyeli 2:47) Kweni nayo wali na zina lake na lake.
Manyani Vinandi
Kasi Baibolo Likusambizgachi Chomenechomene?
Unenesko Wakuyowoya za Chiuta
Kasi mukuwona kuti Chiuta wakumupwelerani imwe pamwekha? Sambirani mikhaliro yake kweniso umo wangaŵira mubwezi winu.
MALEMBA GHAKUPATULIKA MU MANG'ANAMULIRO GHA CHARU CHIPHYA
Zina la Chiuta mu Malemba Ghachihebere
Chifukwa wuli Baibolo la Mang’anamuliro gha Charu Chiphya likulemba mazgu ghakuti “Yehova” apo mabaibolo ghanandi ghali kuwuskamo zina la Chiuta?


text:
Ndi Vinthu Wuli vo Vaŵikikapu Sonu pa JW.ORG?
NA. 1 2017 Vo Vingawovya Achinyamata Kuti Alekengi Kusuzgika Maŵanaŵanu
Chiŵerengeru cha achinyamata avyaka 13 mpaka 19 wo asuzgika maŵanaŵanu chikwera ukongwa. Kumbi ntchinthu wuli cho chingawovya kuti suzgu lenili limali?
NCHITU YIDU YAKUPHARAZGA
Ŵanthu Akwanja Chimangu Angukumana pa Chiwoneseru cha Armada
Akaboni aku Yehova angugaŵiya mabuku ngakukonkhoska Bayibolu kwa wezi ku ŵanthu wo anguza ku chiwoneseru ku France.
KOVYA ŴANTHU
Buku Langu la Nkhani za m’Bayibolo Litovya Kusukulu
Buku Langu la Nkhani za m’Bayibolo litovya ŵana anandi wo alongoro Chipangasinani ku Philippines. Kumbi litiŵawovya wuli?
FEBRUARY 2017 CHIGONGWI CHA ALINDA (CHAKUSAMBIRA)
Magazini iyi ye ndi nkhani zakusambira kwambiya April 3 mpaka 30, 2017.


text:
Adada a Lupafya ŵalikuŵabila R7,000 pa ATM
Pakaŵa pa Chisulo chamala ichi pa 2 May, 2016 apo a Mr Lupafya awo zina lawo la milangwe mba Asha, ŵalikuŵabila ndalama zakukwana MK321,000 iyo ku Joni ni R7,000.00 pa ATM ku South Africa.
“Hello! Ndine Lupafya sono imwe ndimwe ŵa Nkhani Mchitumbuka? Ok nawonga. Enya ndimo vilili nadi.”
Apo adada a Asha ŵakazgolanga foni iyi ŵakaŵa kuti ŵali pa Sandton City Park apo ŵa Malawi ŵakuŵa na nkhumano zawo zakovwilana mumasuzgo agho ghakuŵasanga. Ndipo ŵakalutizga kuzgola foni mwa ntheula:
“Yikaŵa nyengo ya 4 koloko apo nkhati dankha lwiiii nakughanaghana kuti ipo nkhatoleko R1,000.00 pa ATM kuti nitumile ŵaniche kukaya.”
Adada a Asha ŵandamale kulongosola chaa mbwenu foni yikadumuka dankha chifukwa iwo ndiwo ŵadangilili ŵa wupu uwo ukakumananga ndipo ukakhuzisananga za nyifwa ya Amdinga awo ŵalikutayika kwa Zubayumo ku Mzimba.
“Phepani foni yatisanga tili pa makhuzo gha Amdala a Mdinga kwithu kwa Njowo Makamo village. Sono apo mwimbanga ndikokuti nilimukati mwakupeleka makhuzo kwa a Boster Thole.”
Adada a Asha awoso ŵakaŵa kaswili wa bola pa waniche wawo ku Emthuzini JP School iyo pa nyengo izo yikalekezganga STD 5, ŵakalutizga nkhani yawo yose mwa ntheula:-
“Mbwenu nili pa mzele wa ATM kuti nitole ndalama nasanga kuti munthu munyake kwa ine wali ‘imwe Amdala matchini agho ghakugwila ntchito yayi njizgani kadi winu waku bank mu matchini agha!’ Ine nkhate panji mbuyaya nkhwiza nadi kadi weeeeee! PIN yane njizge waka nkhusanga magesi ghose pa matchini ghala nilipo mbwenu phiiiiii! Nakale nakale chabukaso kuti ndaaaa! Mbwenu chalemba mazgo ghakuti error try again later!“
Sono Adada A Lupafya apo ŵakalongosolanga ivi pa foni ku ŵa Nkhani Mchitumbuka ndikokuti chiwawa chili gaaaa pa Park cha ŵanthu awo ŵakagulanga ma DVD pamtengo wa R5 agho ŵa Malawi ŵanyake ŵakwibila ŵakwimba ŵakunokwithu.
“Ine nibeke pa nyengo nasanga yikuti 29 minutes past 4! Ine DEMETI sono nipangenge uli pakuti kadi chimatchini chamila kweneso mwahuno ntchi Sulo ndipo ma bank kuzajulaso mpha Monday!”
“Mbwenu nkhafumapo. Sono apo nyengo yikati half past four nasanga meseji mu foni ngwinji! Yikuti natolako ndalama zakukwana R5,000 pa ATM! Sono uko nkhuchimbila kuti nkhagule airtime kuti nifonele ku bank kuti ŵajale kadi wane mbwenu nasangaso meseji yinyake ngwinji! Yikuti nashopa vinthu va R2,000.00 mu shop ya Spar! Ine mbwenu mayeeee mwakomela ntcheŵe ine!!”
Amdala a Lupafya zina lawo leneko mba Wingstone ndipo lakuti Asha likaŵa lakutchayila bola ndipo nasono pano ŵachali kutchuka na zina lapa bola. A Asha mbakwa Zubayumo Makamo village mu boma la Mzimba ndipo iwo ntchito ŵakugwila ku Joni.
“Pala kwinu muna vakuchitika mbwenu tiyimbileni taŵa Nkhani Mchitumbuka kuti tizapange cover!!”
Comments
Powered by Facebook Comments


text:
Kumbi Akaboni aku Yehova Mbakhristu?
Hinya. Te Akhristu pa vifukwa ivi:
Titesesa kwezga umoyu waku Yesu kweniso kuvwiya vo iyu wasambizanga.—1 Petro 2:21.
Tigomezga kuti Yesu ndiyu nthowa ya ku umoyu wamuyaya, “
chifukwa chinanga nkhuti kwe zina lamwenga cha pasi pa kuchanya, lakupaskika mu ŵanthu, mwaku lenilo tingataskikiya.”—Machitidu 4:12.
Kuti munthu waje Kaboni waku Yehova wakhumbika kubatizika mu zina laku Yesu.—Mateyu 28:18, 19.
Tiromba kuporote m’zina laku.—Yohane 15:16.
Tigomezga kuti Yesu ndiyu Mutu wa mpingu pamwenga kuti iyu ndiyu wakupaskika mazaza pa munthu weyosi.—1 Ŵakorinte 11:3
Chinanga kuti ve viyo, tipambana ukongwa ndi visopa vinyaki vo vidanika kuti vachikhristu. Mwakuyeruzgiyapu, visopa vinandi vigomezga kuti Yesu nchigaŵa cha achiuta atatu mwaku chiuta yumoza, kweni isi tigomezga vo Bayibolo lisambiza kuti Yesu ndi mwana waku Chiuta. (Marko 12:29) Tigomezga so cha kuti munthu we ndi umoyu wo uleka kufwa ndipuso m’Bayibolo mulivi po pakulembeka kuti Chiuta watombozga ŵanthu m’motu wa helu. M’Bayibolo mulivi so po pakulembeka kuti alongozgi a visopa ajengi ndi mazina ngaulemu ngakuŵapambaniska ndi ŵanthu anyaki.—Wakutaula 9:5; Ezekiele 18:4; Mateyu 23:8-10.


text:
GONGWE LA MULINDA
Tikusambira Baibolo na Waliyose
Wonani mazgoro gha mafumbo 8 agho ŵanthu ŵakutemwa kufumba pa nkhani ya kusambira Baibolo.
KUCHITA IVYO BAIBOLO LIKUSAMBIZGA
Yehova Wanichitira Vinandi Chomene
Apo Crystal wakaŵa mwana, munthu munyake wakamugona kanandi waka. Kasi ntchivichi chikamovwira kuŵa paubwezi na Yehova kweniso kumanya kuti umoyo wake ngwakuzirwa?
KUCHITA IVYO BAIBOLO LIKUSAMBIZGA
Ukuŵa na Nkhongono Zeneko Para Ukuteŵetera Yehova
Vesi limoza la mu Baibolo likamovwira Hércules kusintha nkharo yake na kuŵa wakuzika kweniso walusungu.
MAUNGANO
Maungano gha Mpingo gha Ŵakaboni ŵa Yehova
Sangani uko Ŵakaboni ŵa Yehova ŵakusopera na ivyo ŵakuchita pakusopa.
Charu Chose
Ŵakaboni ŵa Yehova ŵakusangika mu vyaru—239
Ŵakaboni ŵa Yehova ŵalipo—8,201,545
Ŵakusambizga ŵanthu—9,499,933
Awo ŵakiza pa ungano wakukumbukira nyifwa ya Khristu ŵalipo—19,950,019
Mipingo yilipo—115,416


text:
VYAKUSAZGIRAPO
Kusindamira Ndembera, Kuvota, Ndiposo Kugwira Ntchito Zinyake za Boma nga Ntchilango
Kusindamira ndembera. Ŵakaboni ŵa Yehova ŵakugomezga kuti kujikamira ndembera panji kuyipa ntchindi, ivyo kanandi vikuchitika pamoza na sumu ya fuko, ntchakuchitika cha kusopa icho chikulongora kuti chiponosko chikufuma kwa Chiuta chara, kweni ku Boma panji ŵalongozgi ŵake. (Yesaya 43:11; 1 Ŵakorinte 10:14; 1 Yohane 5:21) Mulongozgi yumoza wanthena wakaŵa Themba Nebukadinezara wa ku Babuloni wakale. Kuti walongore ŵanthu mazaza ghake ndiposo kuti wakutemwa kusopa, wakimika chikozgo chikuru ndipo wakachichizga ŵanthu ŵake kuti ŵachijikamirenge uku sumu zikwimbika, nga umo ŵakwimbira sumu ya fuko. Ndipouli, Ŵahebere ŵatatu, Shadireki, Misheki, na Abedinego, ŵakakana kujikamira chikozgo, nangauli ŵakaphalirika kuti ŵakomekenge.
Mulembi munyake wa mdauko zina lake Carlton Hayes, wakalemba kuti: “Ndembera ntchimanyikwiro chikuru cha kutemwa charu chako ndipo yikusopeka. Ŵanthu ŵakuvura vipewa para ndembera yikujumpha; ndipo pakulumba ndembera, awo ŵakwata sumu ŵakulemba tusumu ndipo ŵana ŵakwimba.” Wakasazgirapo kuti ŵanthu awo ŵakuti ŵakutemwa charu chawo ŵakuchindikaso “mazuŵa ghakupatulika,” kweniso “ŵanthu awo ŵakalwera charu” ndiposo malo agho ŵakughawona kuŵa ghapadera. Pa chakuchitika chinyake ku Brazil, nduna ya vyankhondo yikazomerezga kuti: “Ndembera yikuchindikika ndiposo kusopeka . . . nga umo Charu chikusopekera.” Enya, “ndembera, nga ni mphinjika, njakupatulika,” ndimo likayowoyera pakwamba buku la The Encyclopedia Americana.
Buku ilo lazunulika pachanya apa, sonosono apa likalongosora kuti sumu ya fuko “ntchilongolero cha kutemwa charu chako ndipo kanandi yikusazgapo kulomba Chiuta kuti walongozge na kuvikilira ŵanthu panji awo ŵakuwusa.” Ntheura ŵateŵeti ŵa Yehova mbawakawaka yayi para ŵakuwona vyakuchitika vyakukhozgera charu chako ivyo vikusazgapo kuchindika ndembera ndiposo sumu za fuko kuti nkhusopa. Nakuti pakuyowoyapo chifukwa icho ŵana ŵa Ŵakaboni ŵa Yehova ŵakukanira kusindamira ndembera panji kujilapizga nayo mu masukulu gha ku America, buku la The American Character likati: “Ivyo Khoti Likuru ladumura pa milandu yinandi vyalongora kuti maluso gha zuŵa na zuŵa agha ngachisopa.”
Peneapo ŵakuchitako yayi vinthu ivyo ŵakuwona kuti vikukolerana yayi na malemba, ŵanthu ŵa Yehova ŵakuchindika wanangwa wa ŵanji wa kuchita nthena. Kweniso ŵakuchindika ndembera za charu nga ni vimanyikwiro ndipo ŵakuwona maboma ghakuzomerezgeka kuŵa “ŵamazaza ŵalara” awo ŵali nga ni “muteŵeti wa Chiuta.” (Ŵaroma 13:1-4) Lekani Ŵakaboni ŵa Yehova ŵakupulikira chikhuŵilizgo chakuti ŵalomberenge “mathemba, na wose awo ŵali na mazaza.” Kweni chilato chithu ntchakuti “tikhalenge umoyo wa bata na wakufwasa kweniso kuti tisopenge Chiuta mwakukwana na kuŵikapo mtima.”
Kuvota mu visora vya ndyali. Ŵakhristu ŵaunenesko ŵakuchindika wanangwa wa ŵanji wa kuvota. Kuti ŵakususkana na visora yayi, ndipo ŵakukolerana na ŵamazaza awo ŵasoleka. Ndipouli, ŵakunjilirapo chara napachoko mu vyakuchitika vya ndyali za charu. (Mateyu 22:21; 1 Petrosi 3:16) Kasi Mkhristu wakwenera kuchitachi usange mu charu icho wakukhala dango likuti waliyose wakwenera kuvota panji ŵanthu ŵakukwiya chomene para munthu wandayeko ku malo ghakuvotera? Pakukumbuka kuti Shadireki, Misheki, na Abedinego ŵakaluta m’paka ku chidika cha Dura, Mkhristu, uyo wali ku malo ghanthena, wangaghanaghana kuluta ku malo ghakuvotera usange njuŵi yake yikumuzomerezga. Ndipouli, waŵenge wakuchenjera kuti ŵaleke kunjilirapo pa vinthu vya ndyali. Wakwenera kughanaghanira fundo zinkhondi na yimoza izi:
Ŵalondezgi ŵa Khristu ŵali ku “chigaŵa cha charu chara.”
—Yohane 15:19.
Ŵakhristu ŵakwimira Khristu na Ufumu wake.—Yohane 18:36; 2 Ŵakorinte 5:20.
Mpingo Wachikhristu ngwakukolerana mu vigomezgo, ndipo ŵanthu ŵake mbakukakika pamoza na chitemwa cha nga cha Khristu.
—1 Ŵakorinte 1:10; Ŵakolose 3:14.
Awo ŵakusora munthu kuŵa pa udindo nawo ŵakuŵa na mulandu wa ivyo wakuchita.—Wonani fundo izo zikusangika mu mazgu agho ghali pa 1 Samuyeli 8:5, 10-18 na 1 Timote 5:22.
Apo Ŵaisrayeli ŵakakhumbanga kuŵa na muwusi, Yehova wakawona kuti chikaŵa chimanyikwiro chakuti ŵamukana. (1 Samuyeli 8:7)
Ŵakhristu ŵakwenera kuŵa na wanangwa wa kuyowoya para ŵakuyowoya za boma la Ufumu wa Chiuta ku ŵanthu ŵakupambana vipani.
—Mateyu 24:14; 28:19, 20; Ŵahebere 10:35.
Kugwira ntchito zinyake za boma nga ntchilango. Mu vyaru vinyake, Boma likukhumba kuti para munthu wakana kunjira usilikari wachite ntchito yinyake nga ntchilango kwa nyengo iyo ŵamupimira. Para ndivyo vyatichitikira, tikwenera kulomba, panji kudumbiskana na Mkhristu munyithu wakukhwima, ndipo tikwenera kughanaghana chakuchita mwakuyana na njuŵi yithu.
Mazgu gha Chiuta ghakutiphalira kuti tiŵenge ŵakupulikira ku “maboma na ŵamazaza, . . . ŵakunozgeka kuchita mulimo uliwose uwemi. . . . ŵakupulikiska.” (Tito 3:1, 2) Pakuwona fundo iyi, tingajifumba mafumbo agha: ‘Kasi para ningazomera ntchito ya boma iyo ŵanipa yingapangiska kuti nitondeke kuleka kunjilirapo pa vya charu panji kunipangiska kuti nikolerane na chisopa chautesi?’ (Mika 4:3, 5; 2 Ŵakorinte 6:16, 17) ‘Kasi para ningaluta kukagwira ntchito iyi chinganiŵira chinonono kufiska milimo yane Yachikhristu panji nanga nkhunitondeska kuyifiska?’ (Mateyu 28:19, 20; Ŵaefeso 6:4; Ŵahebere 10:24, 25) ‘Apo nkhugwira ntchito iyi, kasi ningasazgirako uteŵeti wane, panji mwa kuchita uteŵeti wanyengozose?’
Usange Mkhristu mwakuyana na njuŵi yake wakuwona kuti wangachita ntchito ya boma m’malo mwa kuluta ku jele, Ŵakhristu ŵanyake ŵakwenera kuchindika ivyo mwenecho wasankha. (Ŵaroma 14:10) Kweni usange wakuwona kuti wangachita yayi ntchito yanthena, ŵanji ŵakwenera kuchindikaso maghanoghano ghake.
Manyani Vinandi
MABUKU
Tikugomezgeka ku Boma la Chiuta Pera
Suzgo yikwizira Ŵakaboni ŵa Yehova nga ni ‘mlonga’ chifukwa ŵakukana kunjilirapo pa ndyali kweni charu chikumira masuzgo agha


text:
FUMBO 12
Kasi Chizamuchitika Ntchivichi ku Awo Ŵali Kufwa?
“Kuzizwa chara na ichi, chifukwa ora likwiza ilo wose awo ŵali mu madindi ŵazamupulika mazgu ghake na kufumira kuwaro.”
“Kuzamuŵa chiwuka cha ŵarunji na ŵambura urunji.”
“Nkhawona ŵakufwa, ŵakuru na ŵachoko ŵimilira panthazi pa chitengo ichi, ndipo mipukutu yikajulika. Kweni mupukutu unyake ukajulika, uwu ni mupukutu wa umoyo. Ndipo ŵakufwa ŵakeruzgika kuyana na milimo yawo iyo yikalembeka mu mipukutu. Ndipo nyanja yikapeleka ŵakufwa awo ŵakaŵa mwenemumo, ndipo nyifwa na Dindi vikapeleka ŵakufwa awo ŵakaŵa mwenemumo, ndipo waliyose wakeruzgika kwakuyana na milimo yake.”


text:
Kalata Yakufuma ku Wupu Wakulongozga
Kwa Imwe Mukutemwa Yehova:
Yesu wakati: “Mumanyenge unenesko, ndipo unenesko umufwaturaninge.” (Yohane 8:32) Mazgu agha ngakukhozga chomene! Enya, ntchamachitiko kumanya unenesko, nangauli tili mu “mazuŵa ghaumaliro” agho nganonono ndiposo ghakuzura na utesi. (2 Timote 3:1) Kasi mukukumbuka nyengo yakwamba iyo mukamanyira unenesko uwo uli mu Mazgu gha Chiuta? Chikaŵa chinthu chakukondweska chomene!
Ndipouli, nangauli ntchakuzirwa kumanya unenesko na kuphalirako ŵanji unenesko nyengo zose, nkharo yithu yikweneraso kukolerana na unenesko uwo tikusambira. Kuti tichite nthena, tikwenera kujisungilira mu chitemwa cha Chiuta. Kasi kuchita nthena kukusazgapo vichi? Mazgu agho Yesu wakayowoya pa usiku wakuti machero wafwenge ghakuzgora fumbo ili. Wakaphalira ŵapositole ŵake ŵakugomezgeka kuti: “Usange mukusungilira malango ghane, mukhalilirenge mu chitemwa chane, nga umo nane nasungililira malango gha Adada ndipo nkhukhalilira mu chitemwa chawo.”
Wonani kuti Yesu wakakhalilira mu chitemwa cha Chiuta mwa kusungilira malango ghake. Ndimo viliriso kwa ise mazuŵa ghano. Kuti tikhalilire mu chitemwa cha Chiuta, tikwenera kuchita vinthu mwakukolerana na unenesko zuŵa lililose. Mu usiku wenewuwu, Yesu wakayowoyaso kuti: “Usange mukumanya vinthu ivi, ŵakukondwa ndimwe usange mukuvichita.”—Yohane 13:17.
Tili na chigomezgo chose kuti buku ili limovwiraninge kuti mulutilire kulondezga unenesko uwo mukusambira pa umoyo winu na kujisungilira “mu chitemwa cha Chiuta, . . . na kuzakasanga umoyo wamuyirayira.”
Wupu Wakulongozga wa Ŵakaboni ŵa Yehova


text:
JW Library
JW Library ni app yakuzomerezgeka ya Ŵakaboni ŵa Yehova. Yili na Mabaibolo ghakupambanapambana, kweniso mabuku ghakovwira pakusambira Baibolo.
Ivyo Vili mu Baibolo
Pali Mabaibolo ghakupambanapambana 6, mungasankhapo ilo mukukhumba.
Kuti muyaniske na Mabaibolo ghanyake, dofyani pa vesi.
Kuti muwone mazgu ghanyake, dofyani kachimanyikwiro ka mazgu ghamusi panji liferensi.
Vyakuti Muchite
Yendeskani kanjoŵe kumazere panji kumalyero kuti muwone buku ilo mwajura.
Ŵikanipo mabookmark pa vesi panji pa chaputara kuti mumanye apo mwangulekera.
Mungawona pa history kuti muwone ivyo mwaŵerenganga.
Lembani mazgu pa malo ghakupenjera kuti musange ivyo mukukhumba.
Wonani mabuku agho mungagwiliskira ntchito pa maungano.
Ivyo Tisazgirengeko
Mungasheda sentesi
Mungalemba manosi apo mukusambira
Maungano gha mpingo


text:
Magasini ga Sanja ja Mlonda ni Galamukani!
Magasini getu gakutagulila ya m’Baibulo gakusimanikwa mu yiŵeceto yakupunda 150 kuti ŵandu ajigaleje. Magasini ga Sanja ja Mlonda gakusatukamucisya kupikanicisya kamulana kwa yayikutendekwa pacilambo capasici ni yakulocesya yayili m’Baibulo. Gakusatondoyaga ŵandu ni ngani syambone sya Ucimwene wa Mlungu, soni gakusalimbikasya ŵandu kuti akulupilileje Yesu Klistu. Magasini ga Galamukani! gakusatukamucisya kumanyilila mwampaka tutendele ni yakusawusya ya moŵa agano, soni gakusalimbikasya cikulupi pa yaŵalocesye Mkupanganya jwetu pakwamba ya cilambo casambano ca mtendele.
Asagule ciŵeceto m’libokosi, kaneko atowanye palembile kuti Awungunye kuti alole magasini ni yine yayikusimanikwa m’ciŵeceto celeco.


text:
Kasi Baibolo Likuti Wuli pa Nkhani Yakuti Ŵanalume Panji Ŵanakazi Ŵagonanenge Ŵekhaŵekha?
MU VYARU vinandi, ŵanthu ŵachali kupwakaskana usange ntchakwenelera kuti ŵanalume panji ŵanakazi ŵatoranenge ŵekhaŵekha. Kweni mu 2015, Khoti Likuru Chomene ku United States likayowoya kuti sono ntchakuzomerezgeka kuti ŵanalume panji ŵanakazi ŵatoranenge ŵekhaŵekha. Ntheura ŵanthu ŵanandi ŵali na mafumbo pa nkhani iyi. Fumbo limoza ilo ŵakutemwa kufumba ndakuti, “Kasi Baibolo likuti wuli pa nkhani yakuti ŵanalume panji ŵanakazi ŵatoranenge ŵekhaŵekha?”
Baibolo likuyowoyapo yayi vyakuti ŵanthu ŵaviwaro vyakuyana mbanangwa kutorana. Fumbo lakuzirwa chomene ndakuti, Kasi Baibolo likuti wuli pa nkhani yakuti ŵanalume panji ŵanakazi ŵekhaŵekha ŵagonanenge?
Ŵanandi ŵakughanaghana kuti zgoro ŵakulimanya, nangauli Baibolo ŵandalipulikiske. Kweni mazgoro ghawo ghakususkana. Ŵanyake ŵakuti Baibolo likutinkha chomene ŵanthu awo ŵakuchita ivi. Ŵanyake ŵakuti dango la mu Baibolo lakuti “utemwenge mzengezgani wako,” likulongora kuti ŵanthu ŵazomerezgenge kugonana kwa mtundu uliwose.—Ŵaroma 13:9.
KASI BAIBOLO LIKUTI WULI?
Pa fundo izi, ni nji iyo imwe mukuwona kuti njaunenesko?
Baibolo likukanizga kuti ŵanalume panji ŵanakazi ŵekhaŵekha ŵatoranenge.
Baibolo likuzomerezga kuti ŵanalume panji ŵanakazi ŵagonanenge ŵekhaŵekha.
Baibolo likupangiska ŵanthu kuti ŵatinkhenge panji kupatura ŵanalume na ŵanakazi awo ŵakugonana ŵekhaŵekha.
MAZGORO:
UNENESKO. Baibolo likuti: “Ŵanalume awo ŵakugonana na ŵanalume ŵanyawo . . . ŵazamuhara yayi Ufumu wa Chiuta.” (1 Ŵakorinte 6:9, 10) Fundo iyi ŵanakazi nawo yikuŵakhwaska.—Ŵaroma 1:26.
UTESI. Baibolo likusambizga kuti mwanalume na mwanakazi awo ŵatorana ndiwo ŵakwenera kugonana.—Genizesi 1:27, 28; Zintharika 5:18, 19.
UTESI. Nangauli Baibolo likukanizga vyakuti ŵanalume panji ŵanakazi ŵagonanenge ŵekhaŵekha, likuzomerezga yayi kuti ŵanthu ŵatinkhenge, kusuzga, panji kunyoza awo ŵakuchita ivi.—Ŵaroma 12:18. [1]
Kasi Ŵakaboni ŵa Yehova Ŵakuti Wuli pa Nkhani Iyi?
Ŵakaboni ŵa Yehova ŵakuwona kuti fundo za mu Baibolo ni ziwemi chomene, nakuti ndizo ŵakwendera. (Yesaya 48:17) [2] Ichi chikung’anamura kuti Ŵakaboni ŵa Yehova ŵakukana mtundu uliwose wa kugonana kwambura kwenelera, nga nkhugonana kwa ŵanthu ŵaviŵaro vyakuyana. (1 Ŵakorinte 6:18) [3] Ivi ndivyo Ŵakaboni ŵali kusankha, ndipo ni wanangwa wawo.
Ŵakaboni ŵa Yehova ŵakuyezgayezga kulondezga fundo iyo Yesu wakayowoya yakuti ivyo munthu wakukhumba kuti ŵanyake ŵamuchitire ndivyo nayo waŵachitire
Kweni Ŵakaboni ŵa Yehova ŵakuyezgayezga kuti ŵaŵe “pamtende na ŵanthu wose.” (Ŵahebere 12:14) Nangauli ŵakuzomerezga yayi kuti ŵanthu ŵaviŵaro vyakuyana ŵagonanenge, Ŵakaboni ŵa Yehova ŵakuchichizga ŵanthu yayi kuti ŵenderenge maghanoghano ghawo. Kweniso ŵakukolerana nawo yayi ŵanthu awo ŵakutinkha panji kunyoza awo ŵakugonana na ŵanalume panji ŵanakazi ŵanyawo. Ŵakaboni ŵa Yehova ŵakuŵikapo mtima kulondezga fundo iyo Yesu wakayowoya yakuti ivyo munthu wakukhumba kuti ŵanyake ŵamuchitire ndivyo nayo waŵachitire.—Mateyu 7:12.
Kasi Baibolo Likupangiska Ŵanthu Kuti Ŵatinkhenge Ŵanyawo?
Ŵanthu ŵanyake ŵangayowoya kuti Baibolo likupangiska ŵanthu kuti ŵatinkhenge awo ŵakugonana na ŵanalume panji ŵanakazi ŵanyawo. Ndipo ŵangati awo ŵakulondezga ivyo Baibolo likuyowoya mbanonono mtima. Ŵangayowoyaso kuti, ‘Pa nyengo iyo Baibolo likalembekanga ŵanthu mahara ghakaŵa ghachoko. Lero tikupokelera ŵanthu wose, vilije kanthu mba fuko wuli, mtundu, panji ŵakutemwa kugonana kwa mtundu wuli.’ Iwo ŵakuwona kuti kukanizga ŵanthu ŵaviŵaro vyakuyana kuti ŵagonanenge, vikuyana waka na kukana kukhala na munthu wa mtundu unyake. Kasi uwu mbunenesko? Yayi. Chifukwa wuli?
Pali mphambano pakati pa kukana nkharo yakuti ŵanthu ŵaviŵaro vyakuyana ŵagonanenge na kukana ŵanthu awo ŵakuchita ivi. Baibolo likuphalira Ŵakhristu kuti ŵachindikenge ŵanthu ŵa mitundu yose. (1 Petrosi 2:17) [4] Kweni ichi chikung’anamura kuti Ŵakhristu ŵazomerezgenge nkharo yiliyose yayi.
Tiyelezgere kuti imwe mukutinkha kukhweŵa hona ndipo mukuseluka nako. Mbwenu munyinu uyo mukugwira nayo ntchito wakukhweŵa. Kasi wangamuwonani kuti imwe mahara ngachoko chifukwa chakuti mukupambana maghanoghano pa nkhani iyi? Kasi tingayowoya kuti mukumutinkha chifukwa chakuti iyo wakukhweŵa apo imwe mukukhweŵa yayi? Usange munyinu uyu wangamuphalirani kuti namwe muwonenge kuti kukhweŵa nkhuwemi waka, asi chingalongora kuti iyo ndiyo mahara ngachoko ndipo ni munonono?
Ŵakaboni ŵa Yehova ŵakusankha kulondezga fundo izo zili mu Baibolo. Ŵakuzomerezga yayi nkharo izo Baibolo likukanizga. Kweni ŵakuŵanena yayi panji kuŵachitira nkhaza ŵanthu awo ŵakuchita vyakupambanako.
Kasi Ivyo Baibolo Likuyowoya ni Nkhaza?
Wuli vya ŵanthu awo ŵakuti ŵakudokera kugonana na ŵanalume panji ŵanakazi ŵanyawo? Kasi ndimo ŵakababikira? Usange ni nthena, kasi zingaŵa nkhaza yayi kuyowoya kuti ŵakubuda kulondezga makhumbiro ghawo?
Baibolo likuyowoyapo yayi ivyo vikuchitika kuti munthu wadokerenge kugonana na mwanalume panji mwanakazi munyake. Kweni likuzomerezga kuti nkharo zinyake zili kukhomelera mu ŵanthu. Ndipouli, Baibolo likuyowoya kuti usange munthu wakukhumba kukondweska Chiuta wakwenera kuleka nkharo zinyake, nga nkhugonana na ŵanalume panji ŵanakazi ŵanyake.—2 Ŵakorinte 10:4, 5.
Ŵanthu ŵanyake ŵangayowoya kuti Baibolo ndankhaza pa nkhani iyi. Iwo ŵangayowoya nthena chifukwa cha maghanoghano ghakuti munthu wakwenera kulondezga makhumbiro ghake. Kweniso ŵakughanaghana kuti vingachitika yayi kukanizga khumbo la kugonana. Kweni Baibolo likulongora kuti ŵanthu ŵangakanizga makhumbiro ghawo. Mwakupambana na vinyama, ŵanthu ŵangasankha kuleka kulondezga makhumbiro ghawo.—Ŵakolose 3:5. [5]
Wonani chiyelezgero ichi. Ŵakaswiri ŵanyake ŵakuti nkharo zinyake, nga ukali, munthu wakuchita kubabika nazo. Baibolo likuyowoyapo yayi icho chikuchitiska munthu kuti wakalipenge, kweni likuzomerezga kuti pali ŵanthu ŵanyake awo ‘ŵakutemwa kukwiya’ kweniso ‘ŵakutemwa kukalipa.’ (Zintharika 22:24; 29:22) Kweni Baibolo likutiso: “Taya ukali, leka kutukutwa.”—Salimo 37:8; Ŵaefeso 4:31.
Ŵanthu ŵanyake ŵangasuskana nayo fundo iyi, panji ŵangati ni nkhaza ku awo ŵakutemwa kukalipa. Nakuti ŵakaswiri awo ŵakugomezga kuti ukali munthu wakubabika nawo ŵakuyezgayezga kuŵawovwira ŵanthu ŵanthena kuti ŵajikorenge.
Ŵakaboni ŵa Yehova nawo ŵakuyezgayezga kovwira ŵanthu awo nkharo yawo yikususkana na fundo za mu Baibolo, nanga ŵangaŵa ŵanthu ŵaviŵaro vyakupambana awo ŵakugonana uku ŵandatorane. Pa nkhani izi, Baibolo likuti: “Waliyose wamanye kujikora kuti waŵe mutuŵa ndiposo wakuchindikika. Muleke uryezi ndiposo makhumbiro ghambura kujikora ghakugonana.”—1 Ŵatesalonika 4:4, 5.
“Mwaŵanyake Ndimo Mukaŵira”
Kale, ŵanthu ŵa nkharo zakupambanapambana ŵakakhumbanga kunjira Chikhristu, ndipo ŵanyake ŵakasintha chomene nkharo zawo. Baibolo likuyowoya vya ŵanthu nga “mbazaghali, ŵakusopa vikozgo, ŵaleŵi, ŵanalume awo ŵakuzomera kugoneka na ŵanalume ŵanyawo, ŵanalume awo ŵakugonana na ŵanalume ŵanyawo,” ndipo likutiso: “Mwaŵanyake ndimo mukaŵira.”—1 Ŵakorinte 6:9-11.
Pakuyowoya kuti “mwaŵanyake ndimo mukaŵira,” kasi Baibolo likung’anamura kuti awo ŵakaleka kugonana na ŵanalume panji ŵanakazi ŵanyawo mbwenu ndikuti makhumbiro ghawo ghakamara? Ivi vingachitika yayi, chifukwa Baibolo likuti: “Lutilirani kwenda mwa mzimu, ndipo muchitenge yayi makhumbiro gha thupi.”—Ŵagalatiya 5:16.
Wonani kuti Baibolo likuyowoyapo yayi kuti Mkhristu walekenge kuŵaso na makhumbiro ghaheni. Kweni likuti wangasankha kuchita panji kuleka kuchita ivyo mtima wake wakhumba. Ŵakhristu ŵakujikora, ndipo ŵakuŵikapo mtima kuti ŵaleke kuthera ku makhumbiro ghawo.—Yakobe 1:14, 15. [6]
Ntheura Baibolo likulongora kuti pali mphambano pakati pa khumbiro na kuchita. (Ŵaroma 7:16-25) Munthu uyo wakudokera kugonana na mwanalume panji mwanakazi munyake wangajikora, nga umo wangachitira na makhumbiro ghanyake ghaheni, nga ni ukali, uleŵi, na uryezi.—1 Ŵakorinte 9:27; 2 Petrosi 2:14, 15.
Ŵakaboni ŵa Yehova ŵakulondezga chomene fundo izo zili mu Baibolo, kweni ŵakuchichizga ŵanthu yayi kuti ndizo nawo ŵalondezgenge. Nakuti ŵakususkana nawo yayi awo ŵakupanga malango ghakuvikilira wanangwa wa ŵanthu awo vyakuchita vyawo ni vyakupambanako. Uthenga uwo Ŵakaboni ŵa Yehova ŵakupharazga nguwemi, ndipo ŵakuphalirako wose awo ŵakukhumba kupulika.—Milimo 20:20.
^ 1. Pa Ŵaroma 12:18 pakuti: “Muŵe pamtende na ŵanthu wose.”
^ 2. Pa Yesaya 48:17 pakuti: “Ine Yehova, ndine Chiuta winu, Uyo wakumusambizgani kuti musange chandulo.”
^ 3. Pa 1 Ŵakorinte 6:18 pakuti: “Chimbirani uzaghali.”
^ 4. Pa 1 Petrosi 2:17 pakuti: “Chindikani ŵanthu ŵa mtundu uliwose.”
^ 5. Pa Ŵakolose 3:5 pakuti: “Ntheura zgorani viŵaro vya thupi linu vya pa charu chapasi kuŵa vyakufwa ku uzaghali, ukazuzi, makhumbiro ghakugonana kwambura kujikora.”
^ 6. Pa Yakobe 1:14, 15 pakuti: “Waliyose wakuyezgeka para wakopeka na kunyengeka na khumbiro lake. Kufuma apo, para khumbiro lakura, likubaba kwananga.”
Manyani Vinandi
Kasi Baibolo Likuti Wuli na Nthengwa za Ŵanalume Pera Panji Ŵanakazi Pera?
Chiuta ndiyo wakambiska nthengwa, ndipo wakumanya icho chingawovwira kuti ŵanthu ŵakondwenge mu nthengwa kweniso kuti yikhore.


text:
“Lutaninge Mukazgore Ŵanthu ŵa Mitundu Yose Kuŵa Ŵasambiri”
‘Lutaninge mukazgore ŵanthu ŵa mitundu yose kuŵa ŵasambiri, mukaŵabatize na kuŵasambizga kusungilira vinthu vyose ivyo namuphalirani.’—MAT. 28:19, 20.
SUMU: 141, 97
1, 2. Kasi Yesu wakayowoya vichi pa Mateyu 24:14, ndipo tingajifumba mafumbo wuli?
ŴANTHU ŵanandi ŵakuzomera uthenga withu, kweni ŵanyake ŵakutisuska uheni chomene. Ndipouli, mbachoko chomene awo ŵangakana fundo yakuti Ŵakaboni ŵa Yehova ŵakumanyikwa pa charu chose chifukwa cha mulimo wawo wakupharazga. Panyake muli kukumanapo na ŵanthu mu uteŵeti awo ŵakuyowoya kuti ŵakukolerana yayi na ivyo tikugomezga, kweni ŵakutichindika chomene chifukwa cha mulimo wakupharazga. Ise tikumanya kuti Yesu wakayowoyerathu kuti makani ghawemi gha Ufumu ghazamupharazgika pa charu chose chapasi. (Mat. 24:14) Kweni kasi tikumanya wuli kuti mulimo withu wakupharazga ukufiska uchimi wa Yesu? Kasi tingatalulira chomene para tingayowoya kuti ndise pera tikuchita mulimo uwu?
2 Visopa vinandi vikuyowoya kuti vikupharazga makani ghawemi. Ndipouli, vikulekera ŵanthu ŵachoko waka mulimo wakupharazga. Visopa ivi vikughanaghana kuti chikuru vikupharazga ku tchalitchi, pa wayilesi, pa TV, panji pa Intaneti, mbwenu ntchakukwana. Ŵanyake ŵakuti chikuru ŵakuchita milimo yakovwira ŵanthu nga nkhuzenga vipatala na masukulu, mbwenu ntchakukwana. Kasi ivi ndivyo Yesu wakaphalira ŵasambiri ŵake kuti ŵachitenge?
3. Mwakuyana na Mateyu 28:19, 20, kasi ni vinthu wuli vinayi ivyo tikwenera kuchita?
3 Kasi Yesu wakang’anamuranga kuti ŵasambiri ŵake ŵakhalenge waka pa malo ghamoza na kulindilira ŵanthu kuti ŵize kwa iwo? Yayi! Yesu wakati wawuka, wakaphalira ŵasambiri ŵake ŵanandi kuti: “Ntheura, lutaninge mukazgore ŵanthu ŵa mitundu yose kuŵa ŵasambiri, mukaŵabatize . . . mukaŵasambizge kusungilira vinthu vyose ivyo namuphalirani.” (Mat. 28:19, 20) Pali vinthu vinayi ivyo tikwenera kuchita. Kasi chakwamba ntchivichi? Yesu wakati: “Lutaninge”! Munthu munyake wakusanda Baibolo wakati mazgu ghakuti ‘lutaninge,’ ghakung’anamura kuti msambiri waliyose wakwenera kunyamuka na kuluta kuti wakapharazge. Padera pa kuluta, tikweneraso kupanga ŵasambiri, kuŵabatiza, na kuŵasambizga.—Mat. 10:7; Luka 10:3.
4. Kasi “ŵalovi ŵa ŵanthu”ŵakwenera kuchita vichi kuti ŵafiske mulimo wawo?
4 Kasi Yesu wakang’anamuranga kuti mulimo wakupharazga makani ghawemi ukwenera kuchitika na munthu yumoza panji gulu ilo ndakukolerana? Pakuti munthu yumoza wangakwaniska yayi kupharazgira “ŵanthu ŵa mitundu yose,” ipo mulimo uwu ukwenera kuchitika na ŵanthu ŵanandi awo mbakukolerana. Yesu wakadidimizga fundo iyi apo wakaphalira ŵasambiri ŵake kuti ŵaŵe “ŵalovi ŵa ŵanthu.” (Ŵazgani Mateyu 4:18-22.) Apa Yesu wakang’anamuranga za mulovi yumoza uyo wakukora somba na mbeja yayi. Mulovi wanthena wakukhala waka pa malo ghamoza na kulindilira somba kuti yikore ku mbeja yake. Kweni Yesu wakang’anamuranga ulovi wa mukwawu uwo ukuchitika na ŵanthu ŵanandi. Ntheura “ŵalovi ŵa ŵanthu” ŵakwenera kukolerana kuti ŵafiske mulimo wawo ukuru wakupharazga.—Luka 5:1-11.
5. Kasi tikwenera kuzgora mafumbo wuli, ndipo chifukwa wuli?
5 Awo ŵakupharazga makani ghawemi mazuŵa ghano ŵakufiska uchimi wa Yesu. Kasi tingaŵamanya wuli? Tingaŵamanya para tingazgora mafumbo ghanayi agha:
Kasi ŵakupharazga uthenga wuli?
Chifukwa wuli ŵakupharazga?
Kasi ŵakupharazga wuli?
Kasi mulimo wawo ngukuru wuli ndipo ŵakwenera kupharazga kwa utali wuli?
Mazgoro gha mafumbo agha, ghatovwirenge kumanya awo ŵakuchita mulimo wakuponoska ŵanthu. Kweniso ghatikhozgenge kuti tilutilire kupharazga mwakugomezgeka.—1 Tim. 4:16.
KASI ŴAKUPHARAZGA UTHENGA WULI?
6. Chifukwa wuli mukugomezga kuti Ŵakaboni ŵa Yehova ndiwo ŵakupharazga uthenga wakwenelera?
6 Ŵazgani Luka 4:43. Yesu wakapharazganga “makani ghawemi gha Ufumu,” ndipo wakukhumba kuti ŵasambiri ŵake nawo ŵapharazgenge. Kasi mbanjani awo ŵakupharazga ku “mitundu yose”? Palije ŵanyakeso, kweni Ŵakaboni ŵa Yehova pera. Ŵanthu ŵakususka nawo ŵakumanya fundo iyi. Mwachiyelezgero, wasembe munyake wakaphalira Kaboni wa Yehova kuti wenda mu vyaru vyakupambanapambana. Iyo wakati kulikose uko wakendanga wakafumbanga Ŵakaboni ŵa Yehova uthenga uwo ŵakupharazga. Kasi ŵakamuzgoranga wuli? Wasembe uyu wakati: “Wose ŵakaŵa vindere pera, chifukwa ŵakazgora kuti: ‘Makani ghawemi gha Ufumu.’” Nangauli wasembe yura wakati wose ŵakaŵa “vindere,” kweni Ŵakaboni aŵa ŵakaŵa ŵakukolerana pakupharazga uthenga wakuyana waka. Nakuti Ŵakhristu ŵaunenesko ndimo ŵakuchitira nyengo zose. (1 Kor. 1:10) Iwo ŵakayowoyanga uthenga wa mu Gongwe la Mulinda, ilo likupharazga Ufumu wa Yehova. Magazini iyi yikusangika mu viyowoyero 254 ndipo pakusindikizgika makope pafupifupi 59 miliyoni pa mwezi. Magazini ya Gongwe la Mulinda yikusindikizgika chomene kuluska magazini ghanyake ghose pa charu chose.
7. Kasi tikumanya wuli kuti ŵalongozgi ŵavisopa ŵakupharazga uthenga uwemi yayi?
7 Ŵalongozgi ŵa visopa ŵakupharazga vya Ufumu wa Chiuta yayi. Ŵanandi ŵakuti Ufumu wa Chiuta ni umo munthu wakujipulikira waka ndipo uli mu mtima wa Mkhristu waliyose. (Luka 17:21) Iwo ŵakusambizga yayi ŵanthu kuti Ufumu wa Chiuta ni boma lakuchanya ilo Fumu yake ni Yesu Khristu. Ŵakumanya yayi kuti sonosono apa boma ili limazgenge masuzgo ghose gha ŵanthu na kuphyerapo uheni wose pa charu chapasi. (Chivu. 19:11-21) M’malo mwake, iwo ŵakukumbuka Yesu pa nyengo ya Khrisimasi na Isitara pera. Palije icho ŵakumanyapo pa nkhani ya ivyo Yesu wazamuchita pakuŵa Themba liphya la charu chapasi. Iwo ŵakumanya yayi uthenga uwo ŵakwenera kupharazga, ntheura ŵakumanyaso yayi chifukwa chakupharazgira uthenga uwu.
CHIFUKWA WULI ŴAKUPHARAZGA?
8. Kasi awo ŵakupharazga makani ghawemi ŵakwenera kutcheŵa vichi?
8 Chifukwa wuli Ŵakaboni ŵa Yehova ŵakupharazga? Iwo ŵakupharazga kuti ŵasange ndalama yayi, nesi kuti ŵazenge matchalitchi ghapachanya. Yesu wakaphalira ŵasambiri ŵake kuti: “Mukapokera kwawanangwa, pelekani kwawanangwa.” (Mat. 10:8) Ŵakaboni ŵa Yehova ŵakuguliska yayi Mazgu gha Chiuta. (2 Kor. 2:17, mazgu ghamusi.) Iwo ŵakulipiliska yayi uthenga uwo ŵakupharazgira ŵanthu. (Ŵazgani Milimo 20:33-35.) Nangauli Baibolo likupeleka ulongozgi wakupulikikwa makora, kweni matchalitchi ghanandi ghakuluwa mulimo wawo. M’malo mwake ghakutangwanika na zithero kuti ghasange ndalama zakulipilira ŵaliska na ŵantchito ŵanyake. Ivi vyapangiska kuti ŵalongozgi ŵavisopa ŵanandi ŵasambazgike.—Chivu. 17:4, 5.
9. Kasi Ŵakaboni ŵa Yehova ŵalongora wuli kuti ŵali na chifukwa chiwemi chakupharazgira?
9 Kasi Ŵakaboni ŵa Yehova ŵakuchita wuli pa nkhani ya vyakupeleka? Mulimo wawo ukuchitika na wovwiri wa vyakupeleka vyawanangwa. (2 Kor. 9:7) Iwo ŵakutolera zithero yayi pa Nyumba za Ufumu panji pa maungano ghakuru. Ndipouli, mu chaka chamara pera, Ŵakaboni ŵa Yehova ŵakamalira maora 1.93 biliyoni pakupharazga ndipo mwezi uliwose ŵakachitiskanga masambiro gha Baibolo ghakujumpha 9 miliyoni. Kweni ŵakachita vyose ivi kwambura kulipiliska. Ntchakuzizika kuti ŵakuchita mulimo wawo na mtima wose kwambura kupokerapo kanthu, ndipo ŵakujisangira ŵekha ndalama zakujovwilira. Pakuyowoya za mulimo wa Ŵakaboni ŵa Yehova, munthu munyake wakati: “Mulimo wawo ukuru nkhupharazga na kusambizga . . . Tŵalije ŵaliska awo ŵakukhumba malipiro, ivyo vikovwira kuti ndalama zileke kusakazika chomene.” Ipo chifukwa wuli pera Ŵakaboni ŵa Yehova ŵakupharazga? Iwo ŵakujipeleka ŵekha kuchita mulimo wakupharazga chifukwa chakutemwa Yehova na ŵazengezgani ŵawo. Mzimu wakujipeleka uwu ukukwaniliska uchimi wa pa Salimo 110:3. (Ŵazgani.)
KASI ŴAKUPHARAZGA WULI?
10. Kasi ni nthowa wuli izo Yesu na ŵasambiri ŵake ŵakagwiliskiranga ntchito pakupharazga?
10 Kasi ni nthowa wuli izo Yesu na ŵasambiri ŵake ŵakagwiliskiranga ntchito pakupharazga makani ghawemi? Ŵakalutanga kulikose uko kukasangikanga ŵanthu, mu misumba na mu nyumba zawo. Iwo ŵakapenjanga ŵanthu ŵa mitima yiwemi ku nyumba na nyumba. (Mat. 10:11; Luka 8:1; Mil. 5:42; 20:20) Nthowa iyi yikaŵa yiwemi chomene chifukwa yikalongoranga kuti ŵakaŵavya sankho.
11, 12. Kasi ŵaliska ŵa visopa ŵakupambana wuli na Ŵakaboni ŵa Yehova pa nkhani yakupharazga?
11 Kasi visopa vikupharazga nga umo Yesu na ŵasambiri ŵake ŵakachitiranga? Yayi. Visopa ivi vikulekera waka ŵaliska ŵawo ntchito yakupharazga chifukwa ŵakupokera ndalama. M’malo mwa kuŵa “ŵalovi ŵa ŵanthu,” ŵaliska ŵa visopa aŵa ŵakusunga waka “somba” panji kuti ŵanthu awo ŵali nawo kale. Mbunenesko kuti nyengo zinyake ŵaliska ŵanyake ŵakuchiska mberere zawo kuti zipharazgenge. Mwachiyelezgero, kukwambilira kwa chaka cha 2001, Papa Yohane Paulo Wachiŵiri wakaphalira Ŵakhristu mu kalata yake kuti ŵakwenera kupharazga makani ghawemi ndipo ŵakwenera kuŵa na mwamphu nga ni Paulosi uyo wakati: “Soka kwa ine usange nkhuleka kupharazga makani ghawemi!” Papa uyu wakatiso ntchito yakupharazga yikwenera kuchitika na ŵanthu ŵachoko waka yayi, kweni na ŵanthu wose ŵa Chiuta. Ndipouli, ŵanandi ŵakachitanga yayi ivyo Papa uyu wakayowoya.
12 Wuli pakuyowoya za Ŵakaboni ŵa Yehova? Ndiwo pera awo ŵakupharazga kuti Yesu wakuwusa nga Themba kwambira mu 1914. Iwo ŵakupulikira ivyo Yesu wakayowoya ndipo ŵakuŵika ntchito yakupharazga pakwamba. (Mrk. 13:9) Buku linyake likuti: “Ŵakaboni ŵa Yehova ŵakuŵika mtima wawo wose pa ntchito yakupharazga kuluska chilichose. Para ŵanji ŵakusuzgika na njara, phukwa, na ulwari, ŵakuyezga kuŵawovwira. Kweni ŵakuluwa yayi kuti mulimo wawo ukuru nkhupharazga za umaliro wa charu ichi na ivyo ŵanthu ŵangachita kuti ŵazakapone.” Ŵakaboni ŵa Yehova ŵakulutilira kuthandazga uthenga uwu kulikose uko kukusangika ŵanthu nga umo Yesu na ŵasambiri ŵake ŵakachitiranga.
UKURU WA MULIMO NA APO UMALIRENGE
13. Kasi mulimo wakupharazga ngukuru wuli?
13 Yesu wakalongosora ukuru wa mulimo wakupharazga apo wakati makani ghawemi ghazamupharazgika “mu charu chose chapasi.” (Mat. 24:14) Yesu wakaphalira ŵasambiri ŵake kuti ŵakwenera kupanga ŵasambiri kufuma mu “ŵanthu ŵa mitundu yose.” (Mat. 28:19, 20) Apa chikulongora kuti mulimo wakupharazga ukwenera kuchitika pa charu chose chapasi.
14, 15. Kasi pali ukaboni wuli wakuti Ŵakaboni ŵa Yehova ŵakufiska uchimi wa Yesu? (Wonani vithuzi vyakwamba.)
14 Ŵakaboni ŵa Yehova ndiwo ŵakufiska uchimi wa Yesu wakuti makani ghawemi ghakwenera kupharazgika pa charu chose chapasi. Chifukwa wuli tikuyowoya nthena? Ku United States pera, kuli ŵalongozgi ŵa visopa pafupifupi 600,000, kweni Ŵakaboni ŵa Yehova ŵakujumpha 1,200,000. Pa charu chose chapasi, mpingo wa Katolika pera uli na ŵasembe pafupifupi 400,000 apo Ŵakaboni ŵa Yehova ŵakujumpha 8 miliyoni. Kweniso Ŵakaboni ŵa Yehova ŵakupharazga makani ghawemi mu vyaru vyakujumpha 240. Nadi, Mbakaboni ŵa Yehova pera awo ŵakupharazga pa charu chose ndipo mulimo wawo ukupeleka malumbo na uchindami kwa Yehova.—Sal. 34:1; 51:15.
15 Pambere umaliro undize, tikukhumba kupharazga makani ghawemi ku ŵanthu ŵanandi. Lekani tikung’anamura na kusindikizga mabuku ghanandi agho ghakulongosora Baibolo. Tikugaŵira ŵanthu kwaulere mabuku, magazini, mathirakiti, tumapepara twakuchemera ŵanthu ku maungano na Chikumbusko. Pasono tikusindikizga mabuku mu viyowoyero vyakujumpha 700. Pasindikizgika kale Mabaibolo ghakujumpha 200 miliyoni gha Mang’anamuliro gha Charu Chiphya mu viyowoyero vyakujumpha 130. Mu chaka chamara pera, tikasindikizga mabuku ghakulongosora Baibolo pafupifupi 4.5 biliyoni. Webusayiti yithu ya jw.org yikusangika mu viyowoyero vyakujumpha 750. Kasi lilipo gulu la chisopa ilo lingakwaniska kuchita ivi nga umo Ŵakaboni ŵa Yehova ŵakuchitira?
16. Kasi tikumanya wuli kuti tikulongozgeka na mzimu wa Yehova?
16 Kasi tipharazgenge m’paka pauli? Yesu wakati mulimo wakupharazga ukwenera kuchitika m’paka ‘umaliro wize.’ Kasi ni gulu wuli linyake ilo lalutilira kupharazga makani ghawemi m’paka sono? Ŵanyake awo tikukumana nawo mu uteŵeti ŵakuyowoya kuti, “Ise tili na mzimu utuŵa, kweni imwe Ŵakaboni ŵa Yehova ndimwe mukuchita mulimo wakupharazga.” Kweni ise tikumanya kuti Yehova wakutovwira na mzimu wake kuti tilutilire kupharazga mu mazuŵa ghaumaliro agha. (Mil. 1:8; 1 Pet. 4:14) Kanandi visopa vinyake vikuyezga kuchita ivyo Ŵakaboni ŵa Yehova ŵakuchita, kweni vikutondeka. Ŵanyake ŵakuyezga kuluta mu vyaru vinyake kuti ŵakapharazge, kweni nipera vikuŵatonda. Ŵanyakeso ŵakuyezga kupharazga ku nyumba na nyumba, kweni kasi ŵakupharazga vichi? Iwo ŵakupharazga vya Ufumu wa Chiuta yayi, ntheura ŵakuchita chara mulimo uwo Yesu wakambiska.
AWO ŴAKUPHARAZGA MAKANI GHAWEMI MAZUŴA GHANO
17, 18. (a) Chifukwa wuli tikusimikizga kuti Mbakaboni ŵa Yehova pera awo ŵakupharazga makani ghawemi gha Ufumu mazuŵa ghano? (b) Kasi tikukwaniska wuli kupharazga pa charu chose?
17 Kasi mbanjani awo ŵakupharazga nadi makani ghawemi gha Ufumu mazuŵa ghano? Mwambura kubisa, “Mbakaboni ŵa Yehova pera!” Chifukwa wuli tikuyowoya nthena? Chifukwa ntchakuti tikupharazga uthenga wakwenelera, uwo ni makani ghawemi gha Ufumu. Tikugwiliskiraso ntchito nthowa zakwenelera zakupharazgira chifukwa ise ndise tikunyamuka na kuluta uko kuli ŵanthu. Tikupharazga na chilato chiwemi, chifukwa tikutemwa Yehova na ŵanthu, ndalama yayi. Mulimo uwo tikuchita ngukuru chomene chifukwa tikupharazgira ŵanthu ŵamitundu na viyowoyero vyose. Nakuti tivukenge yayi kupharazga makani ghawemi m’paka apo umaliro wizirenge.
18 Ntchakukondweska chomene kuti tikupharazga pa charu chose mu mazuŵa ghaumaliro agha. Kweni kasi tikukwaniska wuli kupharazga pa charu chose? Mpositole Paulosi wakazgora kuti: “Chiuta, chifukwa cha khumbo lake liwemi, ndiyo wakumuchiskani, wakumupani khumbo kweniso nkhongono kuti muchite vyose ivyo wakukhumba.” (Fil. 2:13) Mphanyi Yehova walutilira kutipa nkhongono kuti tilutilire kupharazga makani ghawemi.—2 Tim. 4:5.


text:
IVYO ŴANYAMATA NA ŴASUNGWANA ŴAKUFUMBA
Kasi Nkhwenera Kumanya Vichi pa Nkhani ya Kutumirana Mameseji
:-) Usange ukuchita vinthu mwamahara, kutumirana mameseji ni nthowa yiwemi yakuyowoyeskana na ŵanyako.
:-( Usange ungapusa, ungananga ubwezi wako na ŵanyako kweniso mbiri yako.
Nkhani iyi yikovwirenge kumanya
Mu nkhani iyi muliso:
Uyo ukwenera kulemberana nayo
Ŵachinyamata ŵanandi ŵakuwona kuti kutumirana mameseji ndiyo nthowa yipusu yakuyowoyeskana. Ungalemberana na waliyose uyo wakhumba chikuru nambara yake uli nayo kweniso ŵapapi ŵako ŵakukukanira yayi.
Lenore wakati: “Adada ŵakukhumba yayi kuti ine na munung’una wane tichezgenge na ŵanyamata. Usange tikukhumba kuyimbira foni munyamata, ŵakukhumba kuti tiyimbirenge muchipinda chakuchezgera, ndipo paŵenge ŵanthu.”
Ivyo ukwenera kumanya: Usange upelekenge nambara yako kwa munthu waliyose, ungajichemera masuzgo.
Scott wakati: “Para ukupeleka nambara yako kwa munthu waliyose, ungapokera mameseji panji vithuzi ivyo ungakondwa navyo yayi.”
Steven wakati: “Para ukutemwa kulemberana mameseji na munthu uyo ni munyamata panji msungwana munyako yayi ungamba kukopeka nayo.”
Baibolo likuti: “
Munthu wakuchenjera wakuwona ulwani na kubisama.” (Zintharika 22:3) Para ugwiliskirenge ntchito foni mwamahara, vikovwirenge kuti uleke kunjira mu masuzgo.
Ivyo vikachitika nadi: Msungwana munyake zina lake Melinda wakati:
“Ine na munyamata munyake tikaŵa paubwezi ndipo tikalemberananga chomene mameseji. Nkhatenge tikuchezga waka. Nkhawonapo suzgo yayi. Kweni zuŵa linyake wakaniphalira kuti wamba kukopeka nane. Nkhajiyimba mulandu chifukwa suzgo likaŵa lakuti nkhachezganga nayo kweniso nkhamulemberanga chomene mameseji. Nimanyenge mphanyi nkhachita nthena yayi.”
Iwe ukuti wuli?: Pakuti sono Melinda wamanya ivyo munyamata uyu wakughanaghana, kasi ubwezi wawo ulutilirenge?
Lembaso nkhani iyi! Kasi mphanyi Melinda wakachita wuli kuti munyamata uyu waleke kukopeka nayo?
Ivyo ungalemba
Ntchipusu kutuma mameseji ndipo vikunozga para wapokera meseji. Kweni meseji yeneyiyo, munthu munyake para wangayiŵerenga, wangayipulikira mu nthowa yinyake.
Icho ukwenera kumanya: Meseji iyo ungalemba pa foni, munthu para wangayiŵerenga wangayipulikira munyake.
Briana wakati: “Para ukulemba mameseji pa foni, ivyo ungalemba ungamanya yayi umo vyamumukhwaskira munyako. Nanga nipara ungayezga kuŵika tuvimanyikwiro twakulongora umo ukujipulikira. Vingapangiska kuti muleke kupulikana.”
Laura wakati: “Nkhumanya ŵasungwana ŵanyake awo ŵali kujinangira mbiri. Ŵakutchuka pa nkhani ya kukopa ŵanyamata chifukwa cha mameseji agho ŵakatumanga.”
Baibolo likuti: “
Mtima wa murunji ukughanaghanira dankha pambere undazgore.” (Zintharika 15:28) Kasi tikusambirako vichi? Ukwenera kuŵerengaso dankha meseji iyo walemba pambere undatume!
Nyengo iyo ungalembera
Ungajiŵikira malango gha ivyo ukwenera kuchita para ukukhumba kutuma meseji.
Icho ukwenera kumanya: Ŵanthu ŵangawona nga ulije nkharo panji ŵangakhumbaso yayi kuchezga nawe usange mameseji ukughalemba makora yayi.
Allison wakati: “Ntchipusu kuluwa malango agho ukujipa pa nkhani yakutumirana mameseji. Nyengo zinyake ine nkhuchitanga vinthu viŵiri nyengo yimoza, nkhuchezga na munthu kweniso uku nkhutumirana mameseji na munthu munyake.”
Anne wakati: “Ntchiwemi yayi kulemberana mameseji uku ukwendeska galimoto. Usange ungatangwanika na foni, ungapangiska ngozi.”
Baibolo likuti: “
Kanthu kalikose kali na nyengo yake, . . . nyengo ya kukhala chete na nyengo ya kuyowoya.” (Mupharazgi 3:1, 7) Pali nyengo ya kulemberana mameseji na nyengo ya kuchezga!
Ivyo ungachita pa nkhani ya kulemberana mameseji
Uyo ukwenera kulemberana nayo
;-) Pulikira ivyo ŵapapi ŵako ŵakuphalirenge.—Ŵakolose 3:20.
;-) Kupeleka bweka yayi nambara yako ya foni. Para ukukana kuphalira munthu vinthu vyachisisi mwantchindi, nga kumupa nambara yako ya foni vizamukovwira kunthazi para wakura.
;-) Ntchiwemi yayi kutchuka pa nkhani yakutuma mameseji ghakukopa. Para wamba vyakutuma mameseji ghakukopa, vingakunjizga mu masuzgo.
Briana wakati: “Ŵapapi ŵane ŵakunigomezga, ŵakumanya kuti nkhuchita mwamahara para nkhuŵika manambara gha ŵanthu mu foni yane chifukwa ŵakumanya kuti nkhuyigwiliskira ntchito makora.”
Ivyo ungalemba
;-) Pambere undambe kulemba meseji, jifumba kuti, ‘Kasi apa, nichite kulemba meseji?’ Nyengo zinyake chingaŵa chiwemi kuyimba waka foni panji kuyowoya nayo maso na maso.
;-) Kutuma yayi mameseji agho ungatondeka kuyowoya maso na maso. Sarah wa vyaka 23 wakati: “
Usange ungatondeka kuyowoya maso na maso ivyo walemba, mbwe ntchiwemi yayi kutuma.”
Sirvan wakati: “Usange munthu wakutumira chithuzi chiheni (icho chingakupangiska kuti uŵe na khumbiro lakugonana), ntchiwemi kuphalira ŵapapi ŵako. Para wachita nthena, vikovwira kuti uŵe wakuvikilirika kweniso ŵapapi ŵako ŵakugomezgenge.”
Nyengo iyo ungalembera
;-) Ungajiŵikira nyengo yakutumira mameseji. Msungwana munyake zina lake Olivia wakati: “
Pa nyengo ya chakurya panji para nkhuŵerenga nkhuŵa na foni yayi.
Para naluta kukasopa, foni nkhuzimwa kuti yileke kunitimbanizga.”
;-) Ukwenera kughanaghanira ŵanyako. (Ŵafilipi 2:4) Para ukuyowoya na munthu, ni nyengo yiwemi yayi yakutumirana mameseji na munthu munyake.
Janelly wakati: “Nili kujipa malango pa nkhani yakutuma mameseji. Nkhutuma yayi mameseji para nili na ŵanyane, pekha para nawona kuti njakukhumbikwa chomene. Nambara yane nkhupeleka yayi ku ŵanthu awo nkhuleka kuŵamanya makora.”


text:
Kasi Ufumu wa Chiuta ni Vichi?
Kasi Ufumu wa Chiuta ni Vichi?
ŴANTHU ŴANYAKE ŴAKUTI ufumu wa Chiuta ni mtima wa munthu. Ŵanyake ŵakuti ni ivyo ŵanthu ŵakulimbikira kuchita kuti pa charu chapasi paŵe mtende na umoza. Kasi imwe mukuti wuli?
IVYO BAIBOLO LIKUYOWOYA
“Chiuta wakuchanya wazamwimika ufumu uwo kuti uzamuparanyika chara. . . . Uzamuteketa na kumazga maufumu ghose agha” gha ŵanthu. (Daniyeli 2:44) Ufumu wa Chiuta ni boma ilo liliko nadi.
NI VICHI VINYAKE IVYO TIKUSAMBIRA MU BAIBOLO?
Ufumu wa Chiuta ukuwusa kufuma kuchanya.—Mateyu 10:7; Luka 10:9.
Chiuta wakufiska khumbo lake kuchanya na pa charu chapasi kwizira mu Ufumu uwu.—Mateyu 6:10.
Kasi Ufumu wa Chiuta Wizenge Pawuli?
IMWE MUNGATI WULI?
Palije uyo wakumanya
Sonosono
Wizengepo yayi
IVYO BAIBOLO LIKUYOWOYA
“Makani ghawemi agha gha Ufumu, ghazamupharazgika mu charu chose chapasi kuti uŵe ukaboni ku mitundu yose, penepapo ndipo umaliro wizenge.” (Mateyu 24:14) Para makani ghawemi ghapharazgika mwakukwana, Ufumu wizenge na kuzakawuskapo charu chiheni ichi.
NI VICHI VINYAKE IVYO TIKUSAMBIRA MU BAIBOLO?
Palije munthu pa charu chapasi uyo wakumanya nyengo yenecho iyo Ufumu wa Chiuta wizirenge.—Mateyu 24:36.
Uchimi wa Baibolo ukulongora kuti Ufumu wizenge sonosono.—Mateyu 24:3, 7, 12.


text:
Nkhudokera Ŵanyamata Ŵanyane Panji Ŵasungwana Ŵanyane, Kasi Ndikuti Nili na Suzgo?
Zgoro ndakuti yayi!
Manya kuti: Kanandi ŵanthu awo ŵakudokerana ŵekhaŵekha, vikuchitika kwa kanyengo ndipo vikumara.
Ndivyo wakayowoya Lisette, wa vyaka 16. Nyengo yinyake wakadokeranga chomene msungwana munyake. Iyo wakati: “
Ku sukulu tikasambira kuti para munthu ukukura, vinandi vikusintha mu thupi. Para munthu wamanya umo thupi lako likusinthira, ungamanya kuti kudokerana uku nkhwa kanyengo ndipo kumarenge.”
Kasi pangaŵa suzgo wuli para ŵanyake ŵakudokerana kwa nyengo yitali? Kasi Chiuta ngwankhaza pakuti wakutinkha kuti ŵanakazi pera panji ŵanalume pera ŵagonanenge?
Para wazgora fumbo laumaliro kuti enya, ndikuti ukwendera maghanoghano gha ŵanthu. Baibolo likuti tikwenera kujikora para khumbo la kugonana liza.—Ŵakolose 3:5.
Ulongozgi wa mu Baibolo ngwakovwira. Awo ŵakudokerana ŵekhaŵekha nawo ŵakwenera kujikora, ŵakwenera kuchimbira “
ku uzaghali.” (1 Ŵakorinte 6:18) Fundo njakuti waliyose wakwenera kwendera fundo za mu Baibolo. Awo ŵakudokerana ŵekhaŵekha ŵakwenera kulondezga fundo za mu Baibolo para ŵakukhumba kuti ŵakondweske Chiuta.—Duteronome 30:19.


text:
GONGWE LA MULINDA—LAKUSAMBIRA PA MPINGO October 2016
Magazini iyi yili na nkhani zakusambira kwambira pa Novembala 28 m’paka Disembala 25, 2016.
NKHANI YAKULONGOSORA UMOYO WA MUNTHU
Nkhalondezga Chiyelezgero Chawo Chiwemi
Ŵakhristu ŵakukhwima mwauzimu ŵangawovwira ŵanji kuti ŵaŵe na vilato vyauzimu. Thomas McLain wakulongosora umo ŵanji ŵakamovwilira, kweniso umo nayo wawovwilira ŵanyake.
“Mungaluwanga Yayi Kuchitira Lusungu Ŵalendo”
Kasi Chiuta wakuŵawona wuli ŵalendo? Kasi tingawovwira wuli ŵalendo awo ŵiza mu mpingo withu kufuma ku charu chinyake kuti ŵafwatukenge?
Lutilirani Kukhora Mwauzimu Apo Mukuteŵetera mu Charu Chachilendo
Mkhristu wakwenera kukhozga chipulikano chake pamoza na banja lake. Kweni musanganenge na masuzgo para muli ku charu chachilendo.
Kasi ‘Mukusungilira Vinjeru’ Vinu?
Kasi pali mphambano wuli pakati pa vinjeru, umanyi na kupulikiska vinthu? Pali phindu likuru para tingamanya uwemi wake.
Khozgani Chipulikano Chinu mu Vinthu Ivyo Mukugomezga
Tingasambira vinandi ku ŵanthu ŵanandi ŵachipulikano, ŵakale na ŵasono. Kasi mungakhozga wuli chipulikano chinu?
Ŵani na Chipulikano mu Malayizgo gha Yehova
Kasi chipulikano ni vichi? Ndipo, kasi mungalongora wuli kuti muli na chipulikano?
Kasi Mukumanya?
Kasi Ŵaroma ŵakaŵapa mazaza wuli ŵalaraŵalara Ŵachiyuda? Kasi mbunenesko kuti kale ŵanthu ŵanyake ŵakaseŵanga duru mu minda yaŵene?


text:
Kumbi Bayibolu Likambanji?
Kumbi Ufumu Waku Chiuta Ntchinthu Wuli?
ŴANTHU ANYAKI AKAMBA KUTI Ufumu waku Chiuta we mumtima wa munthu. Anyaki aŵanaŵana kuti ndi vinthu vo ŵanthu achita kuti pacharu paje chimangu. Imwi muwona wuli?
VO BAYIBOLU LIKAMBA
“Chiuta wakuchanya wazamujalikiska ufumu wo wazamubwangandulika cha. . . . Kweni wazamuphwanya maufumu ngosi [nga ŵanthu].” (Danyele 2:44) Ufumu waku Chiuta ndi boma chayilu.
FUNDU ZINYAKI ZO TISAMBIRA M’BAYIBOLU
Ufumu waku Chiuta ulamuliya kutuliya kuchanya.—Mateyu 10:7; Luka 10:9.
Chiuta wagwirisiya ntchitu Ufumu wenuwu kuti wafiski khumbu laki, kuchanya kweniso pacharu chapasi.—Mateyu 6:10.
Kumbi Ufumu Waku Chiuta Uzengi Zukwanji?
KUMBI MUNGAMUKA WULI?
Palivi yo waziŵa
Pambula kuswera
Uzengi cha
VO BAYIBOLU LIKAMBA
“Uthenga wamampha uwu wa Ufumu wazamupharazgika pacharu chosi chapasi kuti uje ukaboni ku ŵanthu a mitundu yosi ndipu pavuli paki umaliru uzengi.” (Mateyu 24:14) Asani uthenga wamampha wapharazgika pacharu chosi, Ufumu uzengi kuzimalisa vinthu viheni vo vichitika.
FUNDU ZINYAKI ZO TISAMBIRA M’BAYIBOLU
Pacharu chapasi palivi munthu yo waziŵa zuŵa chayilu lo Ufumu waku Chiuta uziyengi.—Mateyu 24:36.
Mauchimi nga m’Bayibolu ngalongo kuti Ufumu uzengi pambula kuswera.—Mateyu 24:3, 7, 12.